Dragomir Okuka - Sportal\n22:04 - 21.11.2015\nUprava Polonije nastavila je da menja trenere kako dune vetar, a predsednik kluba danas je prema ranijim najavama i zvanično raskinuo saradnju sa dosadašnjim stručnjakom Pavelom Janasom. Za sada je izvesno da će ekipu preuzeti strani stručnjak, a među ka\nDragomir Okuka je izabran za najboljeg trenera prvog dela šampionata Kine. Bivši selektor mlade reprezentacije Srbije i Crne Gore sa ekipom Điangsu, za koju igraju Aleksandar Jevtić i Miljan Mrdaković, izborio je drugo mesto na kraju prve etape trke za b\n04:44 - 21.11.2015\nLipi i Kleo šampioni Kine, Okuki izmakla titula\nKolo pre kraja kineskog prvenstva, Gvangžu je pobedom Liaoninogom od 1:0 obezbedio titulu.\nOkuka: "Maksimir" može biti prekretnica za "orlove"\nU carskom gradu Nanđingu, prestonici dinastije Ming, Dragomiran Okuka je sa ekipom Đijangsua osvojio drugo mesto u prvenstvu i postao kineski trenerski car! U konkurenciji 16 prvoligaških stručnjaka, od kojih su trinaestorica stranci, proglašen je trener\n04:12 - 21.11.2015\nFSS: Ivanović najbolji igrač, Okuka trener godine\nKomisija za utvrđivanje predloga za dodelu javnih priznanja Fudbalskog saveza Srbije predložila je kapitena "orlova" Branislava Ivanovića za igrača godine, a Dragomira Okuku za najboljeg trenera u 2012.\n04:08 - 21.11.2015\nBane Ivanović: Zlatna lopta mi je najvažnije priznanje u karijeri!\nKapiten reprezentacije Srbije Branislav Ivanović i trener kineskog Đangsua Dragomir Okuka proglašeni su za najbolje pojedince u 2012. godini u izboru Fudbalskog saveza Srbije (FSS).\nOkuka: Želja mi je da budem selektor Srbije\nNajbolji srpski trener za 2012. godinu Dragomir Okuka rekao je da se nada kako će mu se jednog dana ispuniti želja da postane selektor reprezentacije Srbije.\n03:46 - 21.11.2015\nDebitovali Luka i Kojić, Partizan pobedio Okukin Đijangsu posle preokreta\nFudbaleri Partizana odigrali su u Antaliji šesti pripremni meč i pobedili sa 3:2 Đijangsu, ekipu koju sa klupe predvodi Dragomir Okuka, a u napadu bivši fudbaler Crvene zvezde Aleksandar Jevtić. Na utakmici su viđena dva preokreta, prvo su crno-beli pove\nOkuka uzeo Lipiju Superkup Kine, prvi trofej u istoriji Đijangsua\nNajbolji srpski trener prema izboru Fudbalskog saveza, Dragomir Okuka, osvojio je Superkup Kine sa Đijangsuom pobedivši Gvangžu sa 2:1.\n03:24 - 21.11.2015\nPosle Okuke i Stanojevića, i Radomir Antić trijumfom otvorio prvenstvo\nPrvo kolo kineske Superlige pobedama su otvorili svi srpski treneri: Radomir Antić je sa Šandongom pobedio Dalijen sa 1:0, Dragomir Okuka je sa Đijangsuom pobedio Vuhan sa 2:1, a Peking Guoan koji vodi bivši trener Partizana Aleksandar Stanojević bio je


CDC: Imunizovani Amerikanci mogu bez maske na otvorenom\nTanjug 27. aprila 2021. 19:03\nVAŠINGTON – Američki zdravstveni stručnjaci poručili su da potpuno vakcinisane osobe više ne moraju da nose maske na otvorenom, osim ako nisu okruženi većim brojem nepoznatih osoba.\nAmerički Centri za kontrolu i prevenciju bolesti (CDC) objavili su danas nove smernice, koje su još jedan korak ka daljoj normalizaciji života , a tokom većeg dela prošle godine građanima SAD je savetovano da nose maske na otvorenom ako su međusobno udaljeni manje od 5 metara.\nAP prenosi da promena u uputstvima zdravstvenih zvaničnika dolazi pošto je više od polovine odraslih Amerikanaca dobilo najmanje jednu dozu vakcine protiv koronavirusa, a više od trećine je potpuno imunizovano.\nU uputstvu CDC-a se navodi da ljudi koji su potpuno vakcinisani ne moraju da nose maske tokom aktivnosti na otvorenom prostoru kada su sami ili sa članovima svog domaćinstva, a takođe mogu ići bez maske i na manja okupljanja na otvorenom sa potpuno vakcinisanim ljudima.\nCDC ima za nevakcinisane osobe sasvim drugačija uputstva i za one koje tek treba da prime obe doze preporučuje da nose maske na svim skupovima na otvorenom koji uključuju i druge nevakcinisane ljude, a takođe bi trebalo da nastave da koriste maske i u baštama restorana.\nZajednička poruka i jedinima i drugima je da bi trebalo da nastave da nose maske na masovnim skupovima poput priredaba na otvorenom, koncerata ili sportskih događaja, saopštio je CDC.\nTakva preporuka odnosi se i na zatvorene javne prostore, poput frizerskih salona, restorana, tržnih centara, muzeja ili bioskopa.


Vesti online / Vesti / Svet / Pentagon u strahu od ruskog naoružanja: Sankcije jedina "odbrana"\nPentagon je ozbiljno zabrinut zbog novog ruskog oružja koje je ruski lider Vladimir Putin predstavio pre predsedničkih izbora, a posebno je zabrinula najava da će ruski lovci-presretači "Mig 31" početi da koriste hipersonične rakete "kindžal".\nPortal "Militari voč" podseća na izjavu ruskih vojnih krugova, prema kojoj je deset aviona "mig 31" sa "kindžalima" spremno za upotrebu.\nNekoliko zvaničnika u Pentagonu tvrdi da SAD nemaju nikakvu efikasnu zaštitu od ovog ruskog hipersoničnog oružja.\nAmerička odbrambena sredstva ne mogu da presreću rakete koje razvijaju brzinu veću od tri maha, što je brzina zvuka, dok "kindžali" mogu da lete brzinom od čak deset mahova, navodi "Militari voč".\nVojni zvaničnici tvrde da SAD nisu sposobne da se nose čak ni sa sovjetskim supersoničnim raketama "skad".\nAvion "mig 31" adaptiran je za nošenje izuzetno teških raketa, a njegova velika brzina je odlična za postavljanje "kindžala".\nLansiranje te rakete odvija se na visini većoj od deset kilometara. On obara ciljeve na rastojanju od oko 2.000 kilometara, što premašuje domet protivvazdušne odbrane potencijalnog protivnika.\nU nastojanju da zaustavi razvoj vojne tehnike Kongers SAD namjerava da progura amandman protiv dobavljača ruskog vojnoindustrijskog kompleksa i da ih stavi pod sankcije.\nOvaj amandman uključen je u Nacrt zakona o finansiranju američkog Ministarstva odbrane za 2019. godinu.\nPredsednik države u narednih pet godina treba da šalje odborima Kongresa izveštaj u kome su navedena sva strana lica, ministarstva ili strukture druge države koja "prodaju, pozajmljuju ili na drugi način pružaju robu, usluge ili tehnologije licima koja pripadaju ili su pod kontrolom Vlade Ruske Federacije ili sa njima ostvaruje značajne transakcije", navodi se u amandmanu.\nU Nacrtu zakona se precizira da je reč samo o aktivnostima koje doprinose razvoju i proizvodnji vojne tehnike ili tradicionalnog visokotehnološkog (nenuklearnog) oružja u Rusiji.\nPredsednik SAD Donald Tramp je 2017. godine potpisao nacrt zakona koji je usvojio Kongres o novim sankcijama Rusiji, Iranu i Severnoj Koreji i protiv lica i kompanija iz trećih zemalja koje sa njima sarađuju, podseća "Sputnjik".\nAmerička administracija saopštila je da namjerava da primjenjuje sankcije selektivno, uzimajući u obzir sopstvene nacionalne interese, kao i interese saveznika i partnera.\nSVET Pentagon o Putinovom novom oružju


Cvijanović: Među kandidatima na lokalnim izborima i stara i nova imena – mojKontakt portal – Radio Televizija Kontakt\n“Imamo taj formalno propisani dio, odnosno kampanju kada se sve sumira i ide od grada do grada. Naša kampanja je naš odnos prema građanima i to je nešto što se dešava svakodnevno u kontinuitetu evo već 13 godina, koliko smo na vlasti. Mi smo u stalnom kontaktu sa ljudima, planiramo i realizujemo projekte, objašnjavamo ljudima šta smo uradili, šta nismo uspjeli”, naglasila je Cvijanovićeva.\n“Naš zadatak je i da vodimo računa da institucije Republike Srpske funkcionišu, da držimo političku stabilnost koja je osnova svega, jer bez nje nema ni ekonomskih pitanja kojima možemo da se posvetimo”, istakla je potpredsjednik SNSD-a.\n“Sa druge strane, kada se desi neki neuspjeh, a kojeg u svakom poslu mora da bude, onda manje partije, koalicioni partneri, ne dijele te neuspjehe. Oni su tada negdje sa strane, ne daju izjave i tu neku linije odbrane čini opet najveća partija”, rekla je Cvijanovićeva, dodavši da ne misli da je to neprirodno i da sve koalicije tako funkcionišu.\n“Ne mogu reći da to ne razumijem, mada je nekada frustrirajuće ali to je prosto politički milje i kao takvog ga prihvatite”, rekla je ona.\n“I ako je bilo neko nezadovoljstvo, sve su to uglavnom bile rješive operativne, dnevne stvari i neka neslaganja u vezi sa pojedinim odlukama, ali ta koalicija je tada iznijela mnogo teških stvari na svojim leđima, ekonomskih, finansijskih i političkih izazova i da nije bilo te upućenosti jednih na druge sigurno je da ne bi bilo rezultata koje smo postigli”, rekla je Cvijanovićeva.\nRanka Mišić: “Ako plate ne budu povećane, ugroziće se tržište rada!”


LDP:Dačić pred istražnim organima da objasni detalje susreta\nBEOGRAD - Interesovanje Liberalno demokratske partije za snimke sastanka Ivice Dačica sa Rodoljubom Radulovićem prestaće kada lider SPS-a objasni detalje tih susreta pred istražnim organima, saopštio je danas LDP.\n"Sve dok se ovom temom bude bavio tajnim dogovorima, kontra ucenama svojih partnera i jalovim napadima na svakog ko ga pita elementarna pitanja, samo će povećavati auru sumnje koja okružuje njega i njegovu stranku", navodi se u saopštenju LDP-a.\nReagujući na izjavu šefa poslaničkog kluba SPS da je lider liberala Čedomir Jovanović "zaboravio je da je on patentirao kontakte sa sumnjivim licima", iz LDP poručuju da je Đorđe Milićević skrenuo priču na stare uvrede po kojima je ulazak u vlast jedini interes svakog ko pita šta radi ministar policije u društvu narko bosa.\nIz LDP navode da je predsednik te stranke "pre desetak godina", kao šef poslaničkog kluba DOS, svedočio 12 sati pred skupštinskim odborom, išao na detektor laži, i svedočio nekoliko puta pred Specijalnim sudom.\n"Priča o našem patentu za susrete sa sumnjivim licima je postala besmislena i ostala je privilegija šupljih političara i šupljih novina čiji tiraži i uticaj počivaju na muljanju i lažima", stoji u saopštenju LDP\n« "Tadić više štitio Dačića od ministara DS" U Svilajncu 53. međunarodni sajam goveda simentalske pasmine »


Mašuk-KMV i Dinamo ne umeju da igraju ofanzivni fudbal! - Sportske novosti\nNaslovna H2H Mašuk-KMV i Dinamo ne umeju da igraju ofanzivni fudbal!\nU nedelju, 14. maja, od 15 časova očekuje nas utakmica 27. kola južne zone ruske Profesionalne Fudbalske Lige u kojoj će se sastati Mašuk-KMV iz Pjatigorska i Dinamo iz Stavropolja.\nMašuk-KMV Pjatigorsk se trenutno nalazi na 13. poziciji (od ukupno 16) sa 25 bodova iz 26 utakmica, a zabeležili su 7 pobeda, 4 remija i 15 poraza. Kod kuće su uzeli 17 bodova iz 12 utakmica, a zabeležili su 5 pobeda, 2 remija i 5 poraza.\nDinamo Stavropolj se trenutno nalazi na 12. poziciji sa 25 bodova iz 26 utakmica, a zabeležili su 7 pobeda, 4 remija i 15 poraza. U gostima su uzeli 14 bodova iz 13 utakmica, a zabeležili su 4 pobede, 2 remija i 7 poraza.\n23.10.16 PFL Dinamo Stavropolj Mašuk-KMV Pjatigorsk 1 : 1\n25.10.15 PFL Dinamo StavropoljGTS Mašuk-KMV Pjatigorsk 0 : 1\n04.08.15 PFL Mašuk-KMV Pjatigorsk Dinamo Stavropolj 1 : 1\n03.04.15 PFL Mašuk-KMV Pjatigorsk Dinamo Stavropolj 0 : 2\n09.11.14 PFL Dinamo Stavropolj Mašuk-KMV Pjatigorsk\n15.10.13 PFL Dinamo Stavropolj Mašuk-KMV Pjatigorsk 0 : 0\nNa poslednjih 6 susreta ove dve ekipe palo je ukupno 8 golova, tako da smo u proseku viđali 1,3 golova po utakmici. Pored toga ni na jednoj utakmici domaćini nisu uspeli da dođu do 3 boda.\n[X2] 1,55 (6 od poslednjih 6)\n[0-2] 1,80 (6 od poslednjih 6)\n[NG] 1,65 (4 od poslednjih 6)\n[0-1] 2,90 (3 od poslednjih 6)\nPrethodni tekstGosti nikada nisu poraženi od ovog rivala. Da li će se taj niz nastaviti?\nSledeći tekstEfikasna pobeda domaćeg tima?


HomeVestiAmnesti internešenel će zatvoriti kancelarije u Hong Kongu ove godine\nMeđunarodna organizacija za ljudska prava Amnesti internešenel (AI) saopštila je da će zatvoriti svoje dve kancelarije u Hong Kongu ove godine.\nAI je naveo da će lokalnu kancelariju u Hong Kongu zatvoriti ovog meseca, a regionalnu do kraja godine, čije će aktivnosti prebaciti u druge kancelarije u azijsko-pacifičkom regionu.\n„Ova odluka, doneta teška srca, iznudjena je zakonom o nacionalnoj bezbednosti Hong Konga, koji je praktično onemogućio organizacijama za ljudska prava da rade slobodno i bez straha od kazne“ navela je Andžula Mija Sing Bais direktorka medjunarodnog odbora AI.\nOna je rekla da su i druge organizacije koje se bave ljudskim pravima prinudjene da prestanu sa radom.\nPeking je usvojio zakon o nacionalnoj bezbednosti u Hong Kongu 2020. godine, nakon višemesečnih masovnih antivladinih protesta. Zakonom se zabranjuju „subverzivne aktivnosti, secesija, terorizam i dogovaranje sa stranim silama“.\nViše od 120 ljudi, medju kojima su prodemokratski aktivisti i novinari ;uhapšeno je po tom zakonu.\nKritičari u Hong Kongu kažu da Zakon o nacionalnoj bezbednosti narušava slobode, poput slobode izražavanja i okupljanja, koje su gradu obećane kada je bivša britanska kolonija predata Kini 1997. godine.


Vesti online / Sport / Fudbal / Kup Srbije: Jagodinci sigurni u odbrani trofeja\nDetalj sa prvenstvenog meča između Voždovca i Jagodine\nGolove za branioce trofeja postigli su Miloš Lepović u 21. i Filip Arsenijević u 27. minutu.\nFudbaleri Slobode pobedili su u Užicu ekipu voždovca sa 2:0, golovima Miloša Žeravice u 71. i Aleksandra Pejovića u 77. minutu. Beogradski tim je tako ispao iz Kupa posle samo jednog odigranog meča, pošto je žrebom odlučeno da bude slobodan u prošlom kolu.\nPored Jagodine i Slobode u u četvrtinale su se plasirali Vojvodina, OFK Beograd, Donji Srem, Spartak, Partizan i Crvena zvezda.\nFUDBAL Kup Srbije: Partizan čeka Metalac, Zvezda u Novom Sadu


OVAKO JE DIJANA GOVORILA O VUČIĆU: On je briljantan, čovek sa vizijom, UVEK RADI DOBRO ZA SRBIJU! - Naša Borba\nAleksandar Vučić je čovek koji je toliko briljantan, toliko neumorno vredan, i toliko snažan lider, da osećam strahopoštovanje prema njemu, iako ljudi koji me poznaju za mene tvrde da imam petlju i da se ne plašim nikoga – tvrdila je nekadašnja državna sekretarka MUP-a, Dijana Hrkalović, u intervjuu za prorežimski tabloid „Alo“, oktobra 2020. godine.\nAlo, FOTO: Printscreen\nDo pre samo godinu dana, uhapšena Dijana Hrkalović uživala je podršku provučićevskih tabloida i dobijala medijski prostor. Naravno, to je uspevala hvaleći politiku naprednjačkog lidera i udarajući iz svih mogućih oružja po opoziciji. Da je „ljubav“ Vučića i Hrkalovićeve trajala koliko u oktobru prošle godine, svedoče i ove njene reči:\n– Vučić je čovek sa vizijom, i toliko iznad svih nas u svojoj genijalnosti, da je nekad teško ispratiti više koraka unapred šta je tu plan. I uvek je na kraju dobro po građane Srbije – kazala je bivša državna sekretarka MUP-a.\nŠirokoj javnosti Hrkalovićeva je postala poznata u decembru 2018. godine, tokom održavanja lokalnih izbora u Lučanima, u koje je došla po naređenju Nebojše Stefanovića, kako bi se legalizovale izborne mahinacije na koje su reagovali pripadnici opozicije. Nakon oštrog verbalnog sukoba sa Boškom Obradovićem, liderom „Dveri“, Dijana Hrkalović se vinula u političke visine i smešila joj se lepa budućnost.\nUprkos tome što je njeno ime povezivano sa podzemljem, uprkos prijateljstvima sa momcima sa „vrelog asfalta“, Hrkalović je bila Vučićeva nada i uzdanica. Ledenog lica, pogleda koji seče, muškobanjastim manirima i dubokim glasom, ona se savršeno uklapala u Vučićev sistem vlasti.\nDa je i sam Vučić morao da zna za veze Hrkalovićeve sa organizovanim kriminalom, svedoče i njene reči da su najmlađe godine života proveli zajedno. To poznanstvo, dakle, datira još iz Vučićevih huliganskih dana kada je kao navijač Crvene zvezde „harao“ severnom tribinom.\n– Kao neko ko je mnogo godina proveo sa njima (Vučićem i Stefanovićem – prim.aut.), pre svega mladih godina, od dvadesetih do tridesetih, kada čovek počinje da se formira kao odrasla ličnost, mogu da kažem da sam ponosna što sam imala tu čast da učim od njih – hvalila se Hrkalovićeva. Kurir, FOTO: Printscreen\n– Stefanović će otići kad i ja – rekao je Aleksandar Vučić, povodom vesti da je Nebojša Stefanović ponudio ostavku nakon što nije dobio odobrenje da uhapsi pripadnike opozicije koji su upali u policijsku stanicu u Lučanima, čime je Vučić potvrdio koliko su mu dragoceni Stefanović i Hrkalovićeva.\n– Šizofrene, direktno kontradiktorne teorije Đilasove opozicije o meni potpuno jasno daju potvrdu o lažima u tim iskazima iz kojih ni sami ne umeju da se iščupaju… Nije me smenio ni predsednik Vučić, nije me smenio ni ministar Stefanović, nije me uopšte niko smenio. U dogovoru sa njima,zbog borbe sa opakom i komplikovanom bolešću napustila sam svoj prethodni radni angažman, što smatram časnim sa svoje strane, jer ne bih mogla u punom kapacitetu da se posvetim poslu, koji je prezahtevan, preodgovoran i traži punu posvećenost, ukoliko neko želi da ga radi kako treba – izjavila je Hrkalovićeva i nastavila:\n– To Vučić radi i svaka mu čast, ne znam kako to uspeva. On je jedna neverovatna kombinacija mudrosti kakvu svaki ozbiljan lider treba da ima, a opet, s druge strane, takve empatije, topline i želje da pomogne svakom čoveku, svakom građaninu ove zemlje. Neverovatna kombinacija ličnosti. Mislim da sve što je fascinantno, neobično, mudro i istinski dobro zaslužuje divljenje. A to je Aleksandar Vučić, specifičan i poseban.\nPrethodni tekstVLAST U SRBIJI KRADE NAROD: Ulje kod nas skuplje nego u Beču! (FOTO)\nSledeći tekstPREKO GRBAČE NARODA: Tanjug za 9 meseci od države dobio skoro 15 miliona!


Radnici ovog preduzeća blokirali su jutros magistralni put Tuzla-Doboj u mjestu Puračić tražeći rješavanje isplate plata za april, kao i ubrzavanje sudskih procesa koji se vode na sudovima, a odnose se na vlasničku strukturu u ovoj kompaniji.\nMinistar industrije, energetike i rudarstva Tuzlanskog kantona Srđan Mićanović rekao je predstavnicima Sindikata GIKIL-a da Vlada Tuzlanskog kantona podržava nastojanje Uprave GIKIL-a da održe stabilno poslovanje, bez obzira na postojeće sporove između dva osnivača KHK i GSHL.\n“S ciljem zaštite radničkih interesa, Vlada Tuzlanskog kantona će podržati Upravu GIKIL-a u njihovim namjerama da brzo omogući obrtna sredstva, te u skladu sa dosadašnjom praksom, održi kontinuitet isplate plata”, rekao je Mićanović.\nOn je pozvao radnike da svojim aktivnostima ne blokiraju rad preduzeća, jer isplata plata još ne kasni, navedeno je na portalu Vlade Tuzlanskog kantona.\nMićanović je rekao da Vlada Tuzlanskog kantona nema ingerencije i ne može uticati na sudske odluke, ali će ih poštovati kada ih nadležni sud donese, misleći na sudski proces koji se vodi između osnivača KHK i GSHL. Srna\nTagovi: BLOKADA SAOBRACAJAGlobal Ispat koksne industrijeSrđan MićanovićVLADA TUZLANSKI KANTON


utorak, 08 februar 2022 19:40\nNačelnik Zapadnobačkog upravnog okruga Goran Nonković prisustvovao onlajn sastanku sa predstavnicima Ministarstva rudarstva i energetike\n* Onlajn sastanak povodom objavljivanja Javnog poziva za dodelu sredstava za finansiranje Programa energetske sanacijes tambenih zgrada, porodičnih kuća i stanova koji sprovode jedinice lokalne samouprave kao i gradskeo pštine - JP 1/22 02. februara 2022. godine od strane Ministarstva rudarstva i energetike održan je u petak, 4. februara\nOvaj javni poziv, kao i prošlogodišnji sprovode jedinice lokalne samouprave, a mere koje se finansiraju su zamena stolarije, zamena kotlova, termička izolacija zidova i krovova i solarni paneli. Sastanku su prisustvovali načelnik Zapadnobačkog upravnog okruga Goran Nonković, gradski većnik za oblast komunalne delatnosti i investicije Đorđe Zorić, zamenik načelnika Odeljenja za komunalne delatnosti, imovinsko-pravne i stambene poslove Jasmina Šolar-Novaković i izvršilac na poslovima energetike Slađana Ilić.\nTom prilikom je od strane predstavnika Grada Sombora izjavljeno da je u gradskom budžetu izdvojeno 15 miliona dinara, od čega je 5 miliona namenjeno za finansiranje solarnih panela, a ostatak za zamenu stolarije, kotlova, termičku izolaciju zidova i krovova preostale mere. Ministarstvo rudarstva i energetike je u javnom pozivu predvidelo dodelu 50 odsto sredstava jedinicama lokalnih samouprava koje se prijave na Javni poziv za finansiranje Programa energetske sanacije stambenih zgrada, porodičnih kuća i stanova (odnosno 70% za kategoriju IV jedinica lokalnih samouprava).\nOvaj javni poziv je za jedinice lokalne samouprave otvoren do 17. februara 2022. godine.\nsubota, 21 avgust 2021 07:49\nGradsko veće Sombora raspisuje Javni poziv namenjen građanima koji žele da zamene stolariju na porodičnim kućama i u stanovima\n* Gradsko veće grada Sombora održalo je u petak, 20. avgusta 56. sednicu na čijem dnevnom redu se našla 21 tačka\nIzmeđu ostalog, Gradsko veće donelo je odluku o izboru privrednih subjekata u sprovođenju mera energetske sanacije, a doneta je i odluka da se Javni poziv za učešće građana u sprovođenju mera energetske sanacije stambenih zgrada, porodičnih kuća i stanova na teritoriji Grada Sombora za 2021. godinu raspiše u ponedeljak, 23. avgusta. Javni poziv će trajati 21 dan, a namenjen je građanima koji žele da zamene stolariju (vrata i prozore) na porodičnim kućama i u stanovima.\nUdeo u finansiranju pojedinačnih projekata energetske sanacije stambenih zgrada, porodičnih kuća i stanova od strane građana je 50%, a 50% zajednički subvencionišu Republika Srbija i Grad Sombor.\nJavni poziv sa svim potrebnim informacijama biće objavljen u ponedeljak na zvaničnom sajtu Grada Sombora, na oglasnim tablama u Gradskoj upravi, kao i u mesnim zajednicama.\nGradski većnici su takođe usvojili predlog Odluke o načinu utvrđivanja i označavanja naziva ulica, trgova, zaselaka i drugih delova naseljenog mesta i načinu označavanja objekata i katastarskih parcela kućnim brojevima, kao i izveštaje o radu javnih komunalnih preduzeća „Energana“, „Zelenilo“, „Vodovod“, „Vodokanal“, „Prostor“, „Čistoća“ i „Parking servis Sombor“, za prošlu godinu. Ovaj predlog odluke i izveštaji o radu naći će se pred odbornicima na nekoj od narednih sednica Skupštine grada.


Širenje aerodroma i nove poslovne zone otvorit će 10.000 radnih mjesta - Poslovni dnevnik\nAutor: Poslovni.hr , 21. siječanj 2020. u 09:56\nBeograd je ne samo turistička već i ekonomska destinacija/ Srđan Ilić/PIXSELL\nUz sadašnjih 12 redovnih autobuskih linija dnevno, prvi put nakon 20 godina srpska i kosovska metropola dobit će i zrakoplovnu vezu.\nDelegacija srpskog Ministarstva privrede potpisala je, u Berlinu, pismo o namjerama s Lufthansom o obnovi avio-linije Beograd-Priština.\nPrethodno je šef ureda srpske vlade za Kosovo Marko Đurić izjavio je da bi Beograd i Prištinu, uz 12 redovnih autobuskih linija dnevno, mogla povezivati i avionska linija, prvi put poslije dva desetljeća. Ta bi avio-linija mogla zaživjeti kad se ukinu nameti kosovske vlade na robu iz Srbije i nastavljen dijalog Beograda i Prištine, rekao je Đurić.\nGovoreći o formiranju kosovskih vlasti, naveo je da je od toga tko će formirati novu vladu u Prištini, mnogo važnije da se prava Srba prestanu gaziti i da se ispune ustavne i zakonske norme, prema kojim u javnom sektoru mora biti zaposleno najmanje sedam posto Srba. Snažan zamah u povezivanju Srbije i Kosova dala bi upravo predložena avio-linija između prištinskog aerodroma Adem Jashari i beogradskog aerodroma Nikole Tesle, koji kreće u obnovu. Izgradnja umetnute poletno-sletne staze, pored obnavljanja postojeće glavne, jedan je od prvih graditeljskih zahvata na Aerodromu Nikola Tesla u narednih pet godina.\nradnih mjesta otvorit će širenje aerodroma i nove poslovne zone\nTaj je pothvat najavila francuska kompanija Vinci Airports, kada je prije dvije godine dobila najveću srpsku zračnu luku u koncesiju na 25 godina. U ponedjeljak su Francuzi objavili da je aerodrom Nikola Tesla lani zabilježio rast broja putnika od 9,2 posto. Naveli su i da na taj rezultat utjecalo i otvaranje 13 novih međunarodnih linija. Osim rekonstrukcije i dogradnje, nacrtom plana detaljne regulacije Nikole Tesle, koji obuhvaća 1870 hektara, predviđena je velika transformacija zemljišta uz autoput. Podizanje druge poletno-sletne staze, novog putničkog terminala i pratećih tehničkih i servisnih sadržaja predviđeno je tek poslije 2043., kada francusko upravljanje aerodromom prestaje.\nNovi kompleks aerodroma\nGradski urbanist Marko Stojčić objasnio je da do 2043. koncesionar i vlada Srbije očekuju 15 milijuna putnika godišnje, što je trostruko više nego danas i ta brojka govori o potrebi da se gradi druga pista i novi kompleks beogradskog aerodroma.\nStojčić kaže da će koncesionar, kako bude rastao broj putnika u naredne dvije decenije, dograđivati objekte za terminal i infrastrukturu. "Zbog proširenja aerodroma i novih privredno-komercijalnih zona otvara se oko 10.000 novih radnih mjesta. Osim toga, povećanje broja putnika direktno će se odraziti na turizam u Beogradu. Cilj nam je druga pista, što će biti znak da smo postali ozbiljna ne samo turistička, nego i ekonomska destinacija", istaknuo je Marko Stojčić.


NSinfo: Festival nacionalnih kuhinja na Trgu slobode - predstaviće se 23 zemlje sveta\npočeo je u Novom Sadu predstavljanjem kulinarskih specijaliteta i kulture Crne Gore.\nDo 3. juna predstaviće se 23 zemlje sveta svojom tradicionalnom hranom, muzikom i kulturom. Svakog dana od 18 časova, Novosađani i gosti Novog Sada, imaće priliku da besplatno degustiraju tradicionalne specijalitete iz svih krajeva sveta.\nAmbasadori, kuvari ambasada, uz pomoć studenata Prirodno matematičkog fakulteta u Novom Sadu, pripremaće hranu u Gorenje kuhinji koja će se tokom festivala nalaziti na Trgu slobode.\nDirektor Kolor pres grupe Robert Čoban, kao jedan od organizatora manifestacije, rekao je da ove godine karakteristična velika maketa kuglofa za učešće u Ginisovom rekordu, pored koje posetioci mogu da se fotografišu.\nNaveo je da će svoju kuhinju i kulturu predstaviti 24 zemlje - od Crne Gore prvog dana, do SAD poslednjeg.\n"Novi Sad nije glavni grad gde se nalaze ambasade, pa će ovako naši građani biti u prilici da osete ukuse cele planete", poručio je Čoban.\nDirektor Turističke organizacije Novog Sada Branislav Knežević ukazao je na porast broja noćenja za 37 odsto u prvih četiri meseca ove godine u tom gradu.\n"U protekle dve godine organizovali smo veliki broj festivala i promotivnih događaja. Počeo je i festivalski deo godine, u kojem očekujemo i Poljoprivredni sajam sledeće nedelje, kao i Evropsko prvenstvo u karateu", rekao je Knežević i poručio da će to dodatno doprineti rastu broja turista u Novom Sadu.\nKonzul Crne Gore, zemlje koja je svoju ponudu prva predstavila, Miodrag Kankaraš konstatovao je da broj posetioca festivala hrane raste u odnosu na prošlu godinu što, kako kaže, pokazuje da on prerasta u tradiciju.\n"Ovo nije samo ponuda hrane, već priča o kulturi, susretanju i prijateljstvu", naglasio je konzul i dodao da će se u ponudi Crne Gore naći priganice, kao i čuvena cicvara, koja je "nepravedno zapostavljena".\nKompanija "Danubius", koja ove godine proslavlja 100 godina postojanja, rešila je da učestvovanjem u novosadskom festivalu obeleži godišnjicu.\nGeneralni direktor kompanije "Danubius" Predrag Marković naveo je da je sajam veoma zanimljiv i ozbiljno organizovan, zbog čega je kompanija odlučila da svoju ponudu predstavi posetiocima.\nizvor: Tanjug, agencije, foto: facebook.com/foodplanetns\n... centar, food planet, hrana, Novi Sad, trg slobode


RAJSKA DOLINA ZA FUNKCIONERE RS: Za minibus i quadove Vlada RS će potrošiti 270 hiljada maraka! | Žurnal | Jedina slobodna teritorija\nRajska dolina za funkcionere RS:Za minibus i quadove Vlada RS će potrošiti 270 hiljada maraka!\nPiše: Ljiljana Kovačević Objavljeno: 31. svibanj 2021. 19:03\nHotel „Rajska dolina“ na Jahorini namijenjen je odmoru elite iz vlasti Republike Srpske.\nU ovom hotelu ugledni gosti jedu iz porculanskih tanjira i piju iz kristalnih čaša, na koje je, uz šerpe, tepsije i ostalo posuđe, utrošeno 250 hiljada maraka. Pošto ovdašnji funkcioneri nisu skloni hodanju, jer se kreću samo u skupocjenim limuzinama i lete vladinim avionom i helikopterom, za ugodan boravak na planini Vlada RS nabavlja quadove.\nUgostiteljski servis Republike Srpske je 26. maja raspisao tender za nabavku ATV/QUAD vozila i pripadajuće opreme uz vozila, čija je procijenjena ukupna vrijednost 134.000 konvertibilnih maraka, bez PDV-a.\nU Aneksu dva, objavljenom uz tendersku dokumentaciju, navedeno je da se, zapravo, ne nabavljaju četiri quada, već njih šest, i da uz ostalu opremu (kacige, rukavice, zaštitne dresove, wind stop jakne, sve po 12 komada), sve to košta 134.000 KM, sa uračunatim PDV-om 156.780 KM! Uz kvadove, Ugostiteljski servis je raspisao i tender za nabavku minibusa, za koji planira izdvojiti 120.000 KM.\nSve u svemu, za „Rajsku dolinu“, uz već uloženih dvadeset i nešto miliona maraka, izdvaja se još više od 270.000 KM.\nNonsens je da se Vlada RS zadužila na Londonskoj berzi za 300 miliona evra, po kamatnoj stopi od blizu pet posto, da bi, koliko toliko, mogla održati finansijsku likvidnost. To zaduženje, po lihvarskoj kamatnoj stopi, poreske obveznike u RS će koštati 375 miliona evra. Zaduženje na Londonskoj berzi omogućilo je Vladi RS da usvoji odluku o mizernom povećanju plata u RS (minimalac će iznositi 540 maraka umjesto 520 KM), ali zato za quadove na Jahorini izdvaja skoro 160 hiljada maraka.\nU tenderskoj dokumentaciji nije tačno navedena marka quad vozila koju kupuje Ugostiteljski servis RS. Najviša cijena za CFFORCE quad je oko 13 hiljada evra, ali u tenderskoj dokumentaciji karakteristike vozila nisu precizno definisane, tako da cijena može da varira.\n„Rajska dolina“ je već iz budžeta RS „pojela“ više od 20 miliona maraka.


Sećate se Jovana Milića, momka koji je gostujući u "Život priča" otkrio pravo značenje poslovice "Dabogda imao, pa nemao"? Onaj Jovan koji je kao dete sa porodicom preko noći postao siromašan i tri godine su jeli samo hleb i paštete i molili boga da procveta trešnja u dvorištu jer bi tada bili sigurni da će imati kakav-takav obrok?\nJovan je prošle godine u emisiji ispričaoda su mu oba roditelja ostala bez posla zbog neuspelih privatizacija i tada su on i njegovi brat i sestra shvatili da su odjednom postali siromašni.\nSa 15 godina je doneo odluku da proba da promeni svet i da ni jedno dete u Srbiji ne sme da ide u školu gladno i pocepano. Nedavno je napunio 22. godine i umesto da kao i njegovi vršnjaci, rođendan proslavi u nekom klubu, restoranu ili kafiću, Jovan, koji je student Mašinskog fakulteta i osnivač humanitarne organizacije "Nađi Raula", odlučio je da ga provede sa siromašnim porodicama u Južnoj Srbiji.\nOn je obradovao 22 porodice iz Niša i Vranja. Tim porodicama je nosio hranu, garderobu, slatkiše i sve ono što je potrebno jednoj porodici za normalan život. Zahvaljujući prijateljima i ljudima koji su donirali garderobu, Jovan je odneo donaciju u težini od približno 800 kg.\nJovan kaže da je ovo tradicija, da svoj rođendan obeležava kroz određene akcije.\n- Nemam prava da proslavljam rođendan u skupim restoranima i klubovima, sve dok ima siromašnih i gladnih. Bio bih krajnje sebičan kada bih to uradio, a pritom se bavim humanitarnim radom. Zahvaljujući mladim ljudima iz mog tima, ali i zahvaljujući školi „Kreativno pero“ iz Beograda, danas, na moj 22. rođendan uspeli smo da obradujemo 22 siromašne porodice - rekao je.\nJedna od porodica kojima je pomogao su Nedeljkovići iz Niša. Ima ih četvoro i žive u jako lošim uslovima i niko im nikada nije\n- To je bio trenutak, kada nisam mogao da suzdržim suze. Vi imate porodicu, koja je do juče bila porodica srednjeg staleža, a danas imate porodicu koja nema od čega da živi, a opet seti se da kupi jedan mafin jednom nepoznatom momku, to dokazuje koliko smo dobar narod – dobro došli u Srbiju - rekao je Jovan.\nOn kaže da je cela ova akcija sprovedena pre svega, zahvaljujući humanim Nišlijama, koji su tokom proleća donirali garderobu, a poseban doprinos dali su učenici i profesori škole „Kreativno pero“, koji su u decembru, takođe donirali određenu količinu garderobe, pre svega za najmlađe u sklopu akcije „Svi smo mi Deda Mraz“.\nPored Nobelovke Malale Jusufzai, Jovan je najmlađa nominovana ličnost u istoriji, a ukoliko dobije nagradu, bio bi druga najmlađa ličnost u istoriji i jedina osoba iz Srbije, koja je primila to priznanje.\nU septembru mesecu izlazi Jovanova autobiografija „I siromašni imaju san“ koja predstavlja njegovu životnu priču i kako ga je siromaštvo u kome je živeo sa svojom porodicom, motivisalo da krene da menja svet. Prihod od prodaje knjige, će ići Centru za dnevni boravak dece, omladine i odraslih lica mentalno ometenih u razvoju „Mara“ .\nJovan je primer mladih ljudi, koji žele nešto da promene u svom okruženju, a to menjaju delima, ne rečima.\nAkcija „22 srećne porodice, za 22 godine života“ organizovana je uz podršku humanih Nišlija, učenika i profesora škole „Kreativno pero“ iz Beograda i volontera humanitarnog portala „Nađi Raula“, posvećenog švedskom humanisti Raulu Valenbergu.\n(BalkansPress / niskevesti.rs )


Vojna potrošnja u svetu dostigla najviši nivo od Hladnog rata | EurActiv Serbia\nSvetska vojna potrošnja dostigla je 2019. godine najviši nivo od Hladnog rata, a na čelu porošnje su SAD, pokazuje izveštaj Stokholmskog međunarodnog instituta za istraživanje mira (Stockholm International Peace Research Institute - SIPRI). Srbija je povećala vojnu potrošnju za 43% i najviše je izdvajala za vojsku među državama Zapadnog Balkana, navodi se u izveštaju objavljenom 27. aprila.\n"Vojna potrošnja dostigla je najviši nivo od kraja Hladnog rata" u 1989. godini, rekao je za Frans pres Nan Tijan, istraživač stokholmskog instituta.\nNajveći vojni budžet je budžet SAD, koji je porastao 5,3% 2019. godine na 732 milijarde dolara, odnoso 38% svetskih vojnih rashoda.\n"Kina je otvoreno rekla da u suštini želi da bude konkurent SAD-u kao vojna super sila", rekao je on.\n"Tenzije i rivalitet Indije prema Pakistanu i Kini su među odlučujućim faktorima rasta vojnih rashoda" zemlje, rekao je Simon Vezeman, takođe istraživač u Institutu, navodi se u saopštenju.\n"Vrlo je verovatno da će to imati realan efekat na vojne rashode", rekao je Tijan.\n"Moglo bi da se dogodi da (vojni) rashodi padaju od jedne do tri godine a zatim da bude novi porast u godinama koje slede", rekao je on.\nSrbija najveći vojni ulagač na Zapadnom Balkanu\nU Srbiji je vojna potrošnja tokom 2019. godine, procenjuje SIPRI, iznosila 1,14 milijardi dolara što je u odnosu na 2018. uvećanje za 326 miliona dolara, odnosno za 43%.\nSve države u okruženju u odnosu na 2018. godinu beleže rast u vojnoj potrošnji sa tim da, u količini sredstava koju izdvajaju, Srbija i Hrvatska prednjače, svaka sa oko milijardu dolara u 2019, prenosi Radio Slobodna Evropa (RSE).\nOstale države u susedstvu imaju znatno manje vojne investicije - Albanija 198 miliona dolara, Bosna i Hercegovina 183, Severna Makedonija, koja je od ove godine i članica NATO – 151 milion, Crna Gora 89,3 dok je Kosovo u 2019. imalo najmanje vojne rashode – 65,7 miliona dolara.\nPočetkom ove godine najavljeno je da će svoju vazduhoplovnu odbranu obogatiti nabavkom novih borbenih aviona ali je zbog krize nastale, usled pandemije virusa korona, ta kupovina privremeno odložena, navodi RSE.\nCrna Gora i Albanija u svojim vojnim izdvajanjima takođe pokazuju trend rasta, ali njihovi budžeti, prema podacima SIPRI, nisu naročito oscilirali u poslednjih 10 godina.


Raspisan novi konkurs za prijem državnih službenika u Vladi KS uprkos zabrani - Vijesti Banja Luka - Banjaluka Live\nPremijer Kantona Sarajevo Adem Zolj je 23. oktobra, odnosno 12 dana nakon usvajanja zaključka, zatražio od Agencije za državnu službu Federacije BiH raspisivanje konkursa za prijem dva državna službenika, da bi to isto uradio 26. oktobra i ministar za obrazovanje, nauku i mlade Elvir Kazazović.\nNaime, Ministarstvu za obrazovanje, nauku i mlade KS su potrebna tri državna službenika: stručni saradnik za provođenje ispita iz poznavanja propisa o bezbjednosti saobraćaja na putevima i upravljanja motornim vozilom i dva stručna saradnika za provođenje ispita iz upravljanja motornim vozilom.\nAgencija za državnu službu Federacije BiH je u samom uvodu javnog konkursa pojasnila da se konkurs raspisuje na zahtjev Ministarstva za obrazovanje, nauku i mlade Kantona Sarajevo.\nMinistar Elvir Kazazović je za Klix.ba pojasnio da je procedura za prijem državnih službenika pokrenuta prije nego što je donesen zaključak Skupštine KS da obustavi prijem državnih službenika.\n"Nalaže se Vladi Kantona Sarajevo i menadžmentima javnih ustanova i preduzeća čiji je osnivač Skupština Kantona Sarajevo da odmah obustave prijem radnika u radni odnos na neodređeno vrijeme", piše u zaključku koju su usvojili kantonalni zakonodavci. Ministarstvo obrazovanja i nauke KS konkurs Agencija za državnu službu FBiH Elvir Kazazović zapošljavanje Adem Zolj Prijavi grešku


Novinska agencija MINA - Reisu-l-ulema sa mladima iz povratničkih sredina\nPublished in Avgust 19, 2019\nSarajevo, 19. august 2019. (MINA) – Danas se reisu-l-ulema Islamske zajednice u Bosni i Hercegovini Husein ef. Kavazović sastao sa mladima iz povratničkih sredina u Bosni i Hercegovini. Tokom razgovora sa mladima koji su pohađali trodnevni seminar u Sarajevu u organizaciji Uprave za vanjske poslove i dijasporu Rijaseta i lokalnih nevladinih organizacija, reisu-l-ulema je naglasio kako mladi, a posebno Bošnjaci, ne smiju dozvoliti da ih razdvajaju silom stvorene granice koje bi da dijele Bosnu i Hercegovinu i njene građane. „Bošnjaci su jedan narod i moraju se pobrinuti da se svi tako osjećaju“. Pozvao je mlade da dolaze u Sarajevo kao svoj glavni grad, ali i da mladi iz drugih krajeva Bosne posjećuju svoje sunarodnjake u povratničkim sredinama.\nSeminaru je prisustvovalo 46 mladih iz: Kotor-Varoši, Zvornika, Bratunca, Stoca i Rogatice. Program seminara sadržavao je radionice edukativnog karaktera, obilaske značajnih kulturno-historijskih mjesta u Sarajevu od kojih su: Gazi Husrev-begova biblioteka, Vijećnica i Tunel spasa. Pored toga mladi su imali priliku posjetiti i Vrelo Bosne i voziti se Trebevićkom žičarom.\nOvaj seminar je realiziran u okviru projekta „Snaga prijateljstva -Podrška i osnaživanje djece i mladih u povratničkim sredinama“ koji je u januaru ove godine pokrenula Uprava za vanjske poslove i dijasporu Rijaseta Islamske zajednice u saradnji sa nekoliko lokalnih nevladinih organizacija.


Beogradski glas (beta) – Niški hotel „New City“ otkazao je gostoprimstvo Institutu za evropske poslove na dan održavanja debate pod nazivom „Sloboda izražavanja na tragu evropskih vrednosti“, koja je bila planirana za ponedeljak.\n„Otkazivanje gostoprimstva hotela, u vlasništvu visokog funkcionera SPS-a Novice Tončeva, za debatu Institut za evropske poslove vidi kao sabotažu i sužavanje prostora za dijalog o važnim temama za sve građane. O problemu zatvaranja javnih prostora za kritičku misao u Beogradu, Nišu i Kragujevcu, Institut je već obavestio Evropsku komisiju i Delegaciju Evropske unije u Srbiji“, naveli su u Institutu.\n„U skladu sa ugovorom hotel će morati da plati kaznu zbog otkazivanja, a Institut će pokrenuti i pravnu proceduru za naplatu svih troškova koji su nastali u organizaciji. Međutim, najveći trošak, diskusija sa gradjanima o važnim temama je nenaplativ. Pozivamo građane Niša da u diskusiji sa svojim političkim predstavnicima oslobode javne prostore za dijalog i obečavamo da ćemo doći u Niš ponovo“, navodi se u sapštenju.\nNa debati trebalo je da bude reči o tome zašto su slobodni i etični mediji neophodni za razvoj demokratije i društva, sa kakvim se izazovima novinari suočavaju u vremenu uzavrelih političkih tenzija, koliki praktični uticaj na slobodu govora imaju pristupni pregovori sa Evropskom unijom i koji su ostali izazovi i problemi sa kojima se Srbija sreće na polju stvaranja prostora za dijalog i razmenu mišljenja u društvu.


Vikend borbe protiv rasizma - Sportske.net\nVikend borbe protiv rasizma\nEngleska organizacija za borbu protiv rasizma u fudbalu saopštila je danas da će tražiti od klubova Premijer lige da igrači uoči utakmica osmog kola, ovog vikenda, nose majice sa porukom posvećenom tom problemu.\nRasizam je jedan od najvećih problema u engleskom fudbalu, pa će ove nedelje borba protiv ovog "korova" biti podignuta na viši nivo.\nOrganizacija "Kick out racism" zatražila je od klubova Premijer lige da igrači uoči utakmica osmog kola, ovog vikenda, nose majice sa porukom posvećenom tom problemu.\nKako se navodi, trener Mančester junajteda Aleks Ferguson i njegov kolega iz Arsenala, Arsen Venger, potvrdili su da će njihovi klubovi učestvovati u akciji.\nEngleski fudbal već dugo se bori sa rasizmom, ali su u nacionalnom Savezu istakli da je nedavni potez bivšeg kapitena reprezentacije i igrača čelsija Džona Terija da prihvati četiri meča suspenzije "veliki pomak u rešavanju tog problema".\nTeri je kažnjen pošto je utvrdjeno da je prošle sezone na rasnoj osnovi uvredio igrača Kvins Park Rendžersa Antona Ferdinanda.\nFudbalski savez Engleske se u sredu uveče žalio Evropskoj fudbalskoj federaciji zbog navodnog rasističkog vredjanja svojih igrača u utakmici baraža za Evropsko prvenstvo igrača do 21 godine, protiv Srbije u Kruševcu.\nOdbrambeni fudbaler Mančester junajteda Rio Ferdinand , međutim, istakao je da Englezi prvo moraju da "počiste u svom dvorištu, a potom da kritikuju druge".


Kenijski predsednik inauguriše Adventističku univerzitetsku biblioteku | Hrišćanska adventistička crkva\nKenijski predsednik inauguriše Adventističku univerzitetsku biblioteku\nIzvor: ANN, jun 2012, Najrobi, Kenija.\nPredsednik Kenije, Mvai Kibaki, pohvalio je Crkvu adventista sedmog dana što promoviše obrazovanje u naciji i šire na afričkom kontinentu kada je prošlog meseca inaugurisao novosagrađenu biblioteku Džudit Tomas na Adventističkom afričkom univerzitetu (AUA).\n„Pohvaljujem Adventistički afrički univerzitet što je šampion i jedan od društvenih temelja u zagovaranju i promovisanju prednosti obrazovanja,“ rekao je Kibaki, priznajući da je adventistički sponzorisan univerzitet u Baratonu bio prvi privatni univerzitet u toj istočnoafričkoj zemlji.\nDomaćin poglavaru Kenije bio je predsednik Adventističke crkve Ted Vilson, koji je podvukao predanost Adventističke crkve za osposobljavanje univerziteta kako bi ponudio obrazovanje višeg kvaliteta.\n„Crkva adventista sedmog dana veruje i ostaje posvećena pružanju obrazovanja koje je društveno, moralno i duhovno obogaćujuće,“ rekao je Vilson. „Otvaranje ove veličanstvene biblioteke je svedočanstvo o tom fokusu.“\nAUA tipično upisuje oko 380 studenata po semestru i direktno je povezan sa sedištem Adventističke crkve.\nNova biblioteka, zgrada od tri sprata, koštala je 6 miliona američkih dolara, a prvih milion dolara poklonila je Džudit Tomas, filantrop iz SAD-a.\nU biblioteci se nalazi istraživački centar Elen Vajt, u kojem će biti smeštene knjige povezane za adventistčkim crkvenim nasleđem, kao i centar za afričko nasleđe u kome će se nalaziti literatura, umetnost i kulturološki artefakti. Biblioteka takođe nudi bežični pristup Internetu i mnogim bazama podataka na mreži, pružajući tako studentima istraživačima pristup bezbrojnim knjigama i časopisima, kaže vice kancelar univerziteta, Brepong Ovusu-Antvi.


Pad prodaje vozila u Evropi u 2012. - Bizlife.rs\n21:12 Beograd, 29/12/2011\nProdaja automobila u Evropi pašće za oko četiri odsto, na blizu 13 miliona vozila, u 2012, u odnosu na ovogodišnjih 13,5 miliona. To će biti peta uzastopna godina u kojoj je zabeležen pad, od 2007, kada je isporučeno rekordnih 16 miliona automobila, procenjuju konsultanti agencije Pricewaterhouse Coopers.\nKompanije, kao što su Peugeot-Citroen (PSA), Renault i FIAT biće suočene sa najvećim problemima zbog velike zavisnosti i oslanjanja na evropsko tržište, kaže Arnd Elinghorst, londonski analitičar Credit Suisse-a.\nNa smanjivanje prodaje automobila znatno će uticati i pad poverenja potrošača u Evropi koje je ovog meseca skliznulo na najniži nivo u poslednje dve godine, upozoravaju analitičari.\nPeugeot je obezbeđivao 73 procenta prihoda u zapadnoj Evropi u 2010. godini, a Renault i FIAT zarađuju 70, odnosno 54 odsto prihoda od prodaje u tom regionu, prema podacima agencije Bloomberg.\nPeugeot i FIAT će se suočiti sa najvećim rizicima u 2012, smatra Elinghorst i navodi da su te kompanije „previše izložene evropskim tržištima, nemaju snažnu proizvodnju modela za sadašnju tražnju, dok su njihovi finansijski bilansi napregnuti“.\nAmerički i azijski proizvođači automobila takođe su pogođeni krizom u regionu.\nAmerički General Motors će u 2011. godini finansijski loše proći u Evropi, saopštila je kompanija u novembru, nakon uveravanja početkom 2011. da očekuje novi preokret na evropskom tržištu.\nFord je objavio 306 miliona dolara gubitka u trećem tromesečju u poslovanju u Evropi, iako je povećao udeo u prodaji na ovom tržištu, dok je Toyota smanjila isporuke na evropskom tržištu za osam odsto, na oko 506.000 vozila.\nEvropska prodaja Peugeota, drugog najvećeg prizvođača u Evropi posle Volkswagena, smanjena je 13 odsto u novembru 2011.\nProizvodni deo ove kompanije imaće mnogo veći gubitak u drugoj polovini godine nego što je zaradio u prvoj polovini, kada je zabeležen profit od 405 miliona evra, izjavio je sredinom decembra izvršni direktor francuskog proizvođača Filip Varen.\nKompanija bi mogla ukinuti oko 6.800 radnih mesta, uključujući i stalno i privremeno angažovane radnike.\nRenault, drugi francuski proizvođač, biće prinuđen da zbog krize odloži investicione projekte i da smanji zalihe kako bi sačuvao svež kapital.\nFIAT pokušava da zaustavi dalji rast dugova u trenutku kada italijansko tržište automobila beleži pad prodaje, najveći u poslednjih tridesetak godina.\nKompanija će biti prinuđena da izmeni ciljeve rasta profita za 2012. zbog pada tražnje, kaže izvršni direktor FIAT-a Serđo Markione.\nOn smatra da će SAD i Južna Amerika pomoći da se „apsorbuje usporavanje evropskog tržišta.“\nFIAT je uspeo da poveća udeo u američkoj grupi Chrysler, trećem po veličini proizvođaču automobila u SAD, na 53,5 procenata u julu 2011, što će pomoći kompaniji da smanji zavisnost od Evrope.\nAmerička prodaja Chryslera, koji poseduje marke Dodge i Jeep, do novembra 2011. godine porasla je 25 odsto, a sa druge strane, FIAT je i najveći prodavac automobila na tržištu Brazila.\n„Poslednjih sedmica mi se ponovo krećemo u ambijentu koji je vrlo sličan onom koji smo imali u 2008“, izjavio je šef proizvodnje Kalos Tavares, ocenjujući da je situacija „vrlo ozbiljna.“\nRenault je „mnogo bolje“ pripremljen za period krize nego što je bio pre tri godine zbog manjih dugova i nešto većih zaliha vozila, kazao je Tavares.\nKompanija u kojoj francuska vlada drži 15 odsto akcija, pokušaće da izbegne otpuštanje zaposlenih.\nProdaja automobila u Francuskoj će pretrpeti najviše zbog toga što su banke pooštrile uslove za dobijanje kredita, kaže analitičar Francisko Karvaljo.\nFrancuske banke mogle bi da budu najteže pogođene krizom evra, budući da su najviše izložena dugovima na evropskom jugu, smatra Karvaljo i dodaje da će zbog toga doći do smanjivanja kredita za automobilsko tržište.\nU Nemačkoj, najvećoj evropskoj privredi, u poslednje vreme rastu podsticaji za kupovinu vozila, a prosečan popust koji nude dileri glavnih proizvođača porastao je za 11,1 odsto u novembru, sa 10,5 procenata u junu 2011, u čemu prednjače Peugeot, Renault i FIAT.\nDa bi sprečio pad prodaje, nemački Volkswagen je na svim evropskim tržištima povećao broj modela.\nNajveći evropski proizvođač automobila tako je uspeo da poveća isporuke u Evropi 7,7 odsto za prvih jedanaest meseci 2011.\nsvet prodaja automobili


Petak, 13. avgust 2021. u 20:00 - DOB//Plato Milana Mladenovića\ndram, sint indi pop bend sa beogradskih opština, debitovao je na sceni sa albumom ”Nećemo promeniti svet” u decembru 2019. Poznatiji kao bend koji svoje koncerte pretvara u igranke, dram pravi melanholičnu ali plesno orijentisanu muziku, povezujući različite svetove u jedno.\nSpoj nastao iz flerta moćnih gitarskih sekvenci, toplih retro sint fraza i četiri mačo vokala koja ležu preko bombastičnih bas i bubanj deonica, izdvaja dram kao jednu od najzanimljivijih novih mladih grupa u Srbiji. Uspešan debi album su najavili singlovi (”Nije sve kao što izgleda”, ”Sami”, ”Letnja”, ”Daj mi sve”) i svojim simpatijama kod publike i kritike, otvorili put bendu ka skoro svim velikim festivalima u zemlji, kao što su Exit festival, Arsenal Fest, Belgrade Beer Fest, Beer Garden, Dev9t, lude Kišobran žurke, MMF, kao i ka binama mnogih klubova širom Srbije. Za singl ”Daj mi sve” grupa je u septembru 2020. osvojila prestižnu nagradu ”Milan Mladenović”, od strane Zadužbine Milana Mladenovića, za delo od izuzetne umetničke vrednosti.\ndram su Stefan Aćimović (vokal, gitara), Marko Arizanović (klavijature, prateći vokal), Branko Dimitrijević (bas, prateći vokal), Pavle Savić (bubanj, elektronika, prateći vokal).\nČetvrtak, 16. decembar 2021. u 20:00 DOB//Velika sala\nKoncert na Zidiću: They Drive by Night Концерт на Зидићу: They Drive by Night\nPetak, 20. avgust 2021. u 20:00 DOB//Plato Milana Mladenovića


DEZINFEKCIJA GRADSKE PLAŽE\nHome > Gradske vesti > DEZINFEKCIJA GRADSKE PLAŽE\n16 Jula, 2020 16 Jula, 2020 admin499Leave a Comment on DEZINFEKCIJA GRADSKE PLAŽE\nKupališna sezona u Sremskoj Mitrovici uveliko je u toku. S obzirom na novonastalu epidemiološku situaciju i povećan broj pacijenata pozitivnih na Kovid -19, na preporuku Kriznog šaba počela je dezinfekcija Gradske plaže u Sremskoj Mitrovici. Dezinfekciju, sredstvom na bazi natrijum – hipohlorita, koji proizvodi sremskomitrovački „Vodovod“, obavili su radnici Javnog komunalnog preduzeća „Komunalije“, a osim kupališnog dela, koji se redovno dezinfikuje tri puta nedeljno, dezinfikovana su i dečija igrališta, teretana i ostali prateći sadržaji.\nSavska voda je trenutno bezbedna za kupanje, a kako je za Gradsku M televiziju rekla Tamara Milković,PR mitrovačkih „Komunalija“, analizu savske vode jednom nedeljno vrši Zavod za javno zdravlje Sremska Mitrovica.\nIz lokalne samouprave Grada Sremska Mitrovica apeluju na svoje sugrađane da u cilju sprečavanja širenja virusa Kovid- 19 poštuju propisane mere bezbednosti kako u zatvorenom, tako i na otvorenom prostoru, uključujući i kupališta.\nISKLJUČENJA STRUJE ZA 20.JUL\nMIROVIĆ: Obezbedili smo testiranje širom Vojvodine


Dobre strane teškog djetinjstva – Haber.ba\nMnogi mališani danas rastu pod staklenim zvonom, ali istina je da djeca koja nisu imala tako lijepo, zaštićeno djetinjstvo mogu biti u prednosti kad odrastu.\nDva dječaka - Snapshoot\nTeški uslovi u ranom dobu doprinose razvoju različitih sposobnosti koje će pomoći osobi da se nosi sa stresnim okruženjem. Ovaj evolutivni odgovor omogućava pojedincu da zrelije reaguje na nedaće i razvije vještine koje će mu osigurati da lakše savlada teškoće.\nTim istraživača predvođen naučnicima sa Univerziteta u Juti (SAD) analizovao je studije o ljudima koji su preživjeli neku vrstu traume. Zanimalo ih je kako je trauma uticala na njihov način razmišljanja. Zaključili su da su ispitanici imali dobro pamćenje što se objašnjava potrebom da izbjegnu sličan scenario u budućnosti.\nNa primjer, djeca koja imaju prestroge i verbalno agresivne roditelje su razvila vještinu prepoznavanja emocija. Oni koji su živjeli u oskudici su se brže osamostaljivali i lakše prilagođavali promjenama u životu i na poslu. Teško djetinjstvo utiče i na to da se sve stvari sagledaju realnije.\nIstraživači su naglasili da im nije namjera da promovišu stres ili odrastanje u siromaštvu, već da ukažu na predrasude u društvu. Ovo je prvi naučni rad koji analizuje pozitivne aspekte teškog djetinjstva jer su se stručnjaci do sada bavili isključivo negativnim posljedicama trauma u mladim danima.\nOvo istraživanje potvrđuje i riječi naših starih koji su govorili da su u ratnim strahotama, bolestima, siromaštvu i gvozdenoj disciplini izrasli u dobre, sposobne i čestite ljude, pišu “Novosti“…\nTeme:djetinjstvo, odrastanje, prednosti, teški uslovi\nJelena Karleuša pokazala svoje slike iz djetinjstva


Novi upeh sportista Palestre - KruševacGrad\nStonoteniseri Palestre osvojili su četiri medalje na Državnom prvenstvu Specijalne Olimpijade Srbije. Drugo mesto pripalo je Suzani Karajović i Saški i Saši Vujičić, dok je treće mesto zauzeo Goran Marić. Oni su nastupili u pratnji trenera Marge Kapamadžije\nZa medalje su se borili u konkurenciji sportista iz deset gradova iz Srbije u kojima postoje i rade sportski klubovi dece i omladine sa posebnim potrebama. Zanimljivo je da su se svo četvoro članova Palestre, koji su učestvovali na takmičenju, kući vratili sa medaljama.\n– Zadovoljni smo postignutim rezultatima i pripremamo se za predstojeće takmičenje, Državno prvenstvo Specijalne Olimpijade Srbije u muškoj i ženskoj odbojci koje će biti održane u Čačku, 18. oktobra – navodi predsednica Palestre Mirela Milojević.\nInače, takmičenje je održano 3. oktobra u Novom Sadu, koji se, kako navode u Palestri, pokazao kao dobar domaćin. Prvenstvo je otvorio nacionalni direktor Specijalne Olimpijade Srbije, Aleksandar Stanojević, a globalni ambasador Specijalne Olimpijade, nekadašnji odbojkaš Vanja Grbić, poželeo je puno uspeha svim sportistima i tokom takmičenja ih je bodrio i družio se sa njima.\n01.06.2021 0 93\n30.01.2021 0 112\n21.01.2021 0 219\n17.01.2021 0 106\n19.05.2020 2 364\n01.10.2018 0 335\n13. juna 2021., 05:22


"Certus" nudi nova rešenja “Certus” nudi nova rešenja – Personal magazin\n“Certus” nudi nova rešenja\nDomaća kompanija „Certus“ stalno nudi nova rešenja i proizvode u svetu savremenih komunikacija. Počelo se sa „Q Pay Spot“ uslugama u kojima se koriste POS terminal i GPRS bežična komunikacija. To je bio prvi moderni način platnog prometa i koristio se za prepaid u mobilnoj telefoniji još od 2005. godine.\n„Autotrack“ je rešenje koje je razvijeno kako bi se omogućilo satelitsko praćenje vozila preko GPS satelita i GPRS komunikacija odnosno USSD segmenta mreže mobilne telefonije. U „Certusu“ su razvijena sva hardverska i softverska rešenja za „Autotrack“ sistem.\nSistem „Autotrack“ omogućuje korisnicima praćenje pozicije, pravca kretanja i brzine vozila u realnom vremenu, kao i naknadnu analizu svih prikupljenih podataka. Na sajtu se može videti gde se nalazi vozilo, da li se kreće ili je parkirano i dr. Ako se dogodi nešto nenormalno (vozilo ukrade ili obije i sl.), odmah se automatski alarmira vlasnik.\n„Certus“ u realizaciji ovog rešenja sarađuje sa Telekomom Srbija i koristi digitalne mape kompanije „Planplus“.\n„Autotrack“ sistem koristi oko 3.000 kompanija i pojedinaca u Srbiji.\nKoristi su višestruke i posebno su značajne za kompanije. Rukovodstvo stalno zna gde im je vozilo, koliko je prešlo kilometara, da li skreće sa odobrene maršute i dr. Vozila se više koriste, manja je potrošnja goriva, veća je bezbednost vozila i vozača, onemogućena je zloupotreba vozila i sl.\n„Certus” je upravo završio još jedno novo rešenje. To je video portal www.pogladajme.com koji predstavlja novi servis 3G mobilne telefonije. U njemu su integrisani veb servis i video telefonija. Pruža se mogućnost da korisnik snimi svoj video klip koji dobije svoj broj i može da se naknadno gleda na portalu. Ovaj servis može da se koristi i za kratke reklamne poruke. Naprimer, prilikom pozivanja uključuje se kratka relamna poruka i zbog toga se korisniku, za određeni procenat smanjuje trošak telefoniranja. Korisnik ako odgleda reklamu od par sekundi, dobija jeftinije ili čak besplatno telefoniranje.\nSava Terzić, direktor „Certus“-a kaže, da svi prikazani prozvodi pokazuju nastojanja ove kompanije da ponudi nova, savremena i jedinstvena rešenja komuniciranja.\n“Certus” nudi nova rešenja was last modified: July 22nd, 2008 by Redakcija\nPočeo upis X jubilarne generacije Londonske škole za odnose s javnošću


Eden Na Eden - nova agencija partner kompanije PepsiCo u Makedoniji! - Marketing Mreža\nEden Na Eden – nova agencija partner kompanije PepsiCo u Makedoniji!\nREGION – Prilepska Pivara, zvanični distributer PepsiCo za Makedoniju, odlučio je da Pepsi i ostale brendove sokova poveri marketing agenciji Eden Na Eden.\nPrilepska Pivara dugoročni je partner agencije, kao jedna od galvnih sponzora talk showa Eden Na Eden, najgledanijeg zabavnog TV programa u Makedoniji, u vlasništvu i produkciji spomenute marketing agencije.\nPrve značajnije aktivnosti očekuju se od februara meseca povratkom UEFA Champions League, gde je Pepsi zvaničan partner. Od proleća pa nadalje priprema se puno interesantnih i inovativnih kampanja i akcija, na čemu agencija već radi sa klijentom. U agenciji kažu da se nadaju uspešnoj godini i da će 2019. biti jedna od najinteresantnijih godina za Pepsi u Makedoniji.\nŠto se tiče budžeta, u agenciji kažu da se sve više vremena i novca izdvaja na digitalni deo integrisanih kampanja i razne aktivacije korisnika. Veće kampanje, očekivano, imaće i značajnu potporu u delu tradicionalnih medija.


DVA VEKA POSLE SMRTI SLAVNOG KOMPOZITORA: Veštačka inteligencija dovršila Betovenovu nezavršenu "Desetu simfoniju" : Nadlanu.com\nDVA VEKA POSLE SMRTI SLAVNOG KOMPOZITORA: Veštačka inteligencija dovršila Betovenovu nezavršenu "Desetu simfoniju"\nObjavljeno 8. okt 2021. / 10:00:16\nVeštačka inteligencija dovršila je veliko delo Ludviga van Betovena. "Deseta simfonija", koju je kompozitor započeo za života i nije je završio, biće premijerno izvedena u Nemačkoj u novembru.\nBetovenova Simfonija broj 9 u D - molu, debitovala je 1824. godine, čuvenim izvođenjem u Beču kojim je lično Betoven dirigovao, iako je u potpunosti izgubio čulo sluha. Simfonija je čuvena po tome što je ne samo jedno od najlepših muzičkih dela, već i zbog toga što su, po prvi put u jednoj simfoniji, upotrebljeni pevači i hor. Izazvala je opšte oduševljenje u dvorani, kojeg je Betoven postao svestan tek kada ga je koncertmajster/prva violina okrenuo ka publici, po završetku koncerta. Prisutni su skakali, pljeskali, čupali kosu i vrištali u neverici, što je do tada bilo neviđeno ponašanje na izvođenju dela ozbiljne muzike. Za sledeće delo, 10. simfoniju, komponovano je samo nekoliko stavova, posle čega je i umro.\nProfesor Ahmed Elgamal, kompjuterski naučnik i vođa projekta, objasnio je da je njegov tim sa Univerziteta Rutgers koristio nekoliko postojećih stavova 10. simfonije i "naučio" VI da operiše kompleksnim informacijama o Betovenovom kompletnom "telu muzike", i kreativnom procesu. Tako su uspeli da stvore najuverljiviju verziju dela koju bi, na osnovu sopstvene vizije i stvaralaštva, možda komponovao i sam Betoven. Posao veštačke inteligencije počinjao je tamo gde su se Betovenovi stavovi zavšavali a kompozitori koji su učestvovali u projektu nisu mogli da nastave.\nVeštačka inteligencija je i ranije korišćena za kompletiranje Šubertove konačne simfonije, za šta su korišćeni Huawei Mate 20 Pro smartfon i "harmonajzer" veštačke inteligencije, koji melodiju po izboru može da harmonizira u melodiju stila određenog kompozitora, na primer Mocarta.\nDeseta simfonijakompozicijaludvig van betovenveštačka inteligencija


Vesti online / Slobodno Vreme / Putovanja / Kako ostvariti pravo na besplatnu lekarsku pomoć u inostranstvu?\nNiko ne planira da se leči na odmoru, ali ako, ne daj bože, zatreba...\nDa bi ostvario pravo na ovu zdravstvenu zaštitu u Crnoj Gori, osiguranik mora da od nadležne filijale Republičkog fonda za zdravstveno osiguranje Srbije, u mestu svog prebivališta, dobije obrazac SRB/MNE-111, saopštio, piše portal Kamatica.\nOsigurano lice je dužno da se, po dolasku u Crnu Goru s navedenom potvrdom SRB/MNE-111, obrati organizacionoj jedinici Fonda za zdravstveno osiguranje Crne Gore.\nGde sve možete da putujete mirne duše?\nSrbija je potpisala i 19 međunarodnih sporazuma o socijalnom osiguranju, koji uključuju zdravstveno osiguranje, po osnovu kojih, osiguranici mogu ostvariti pravo na hitnu zdravstvenu zaštitu za vreme privremenog boravka u Velikoj Britaniji, Slovačkoj, Poljskoj, Makedoniji, Rumuniji, Mađarskoj, Češkoj, Italiji, Francuskoj, Luksemburgu, Belgiji, Holandiji, Nemačkoj, Austriji, Crnoj Gori, Bosni i Hercegovini, Hrvatskoj i Bugarskoj i to na osnovu dvojezičnih obrazaca.\nU situaciji kad je osiguraniku Srbije u Crnoj Gori potrebna hitna zdravstvena zaštita, a ne poseduje potvrdu SRB/MNE-111, zdravstvena ustanova je dužna da obavesti organizacionu jedinicu Fonda Crne Gore, radi naknadnog pribavljanja potvrde.\nPotvrda/obrazac izdaje se za period do 90 dana u toku godine, a izdavanje je besplatno.\nAko se potvrda ne iskoristi, odnosno ako za vreme boravka u inostranstvu nije bilo potrebe za hitnom medicinskom pomoći, potvrda se može vratiti nadležnoj filijali i ponovo zatražiti u slučaju novih putovanja.\nU slučaju potrebe za medicinskom pomoći u inostranstvu, osigurano lice predaje dvojezični obrazac nosiocu zdravstvenog osiguranja u mestu privremenog boravka.\nAko zdravstvena usluga u inostranstvu budu naplaćene direktno od osiguranika može se, po povratku u Srbiju, podneti zahtev za naknadu troškova nadležnoj filijali Republičkog fonda za zdravstveno osiguranje koja je izdala potvrdu ili dvojezčni obrazac.\nPUTOVANJA Herceg Novi - grad koji vam nedostaje\nPUTOVANJA Zapis o zaboravljenoj tvrđavi kod Podgorice: Vekovi joj kriju neimare


► Ministarstvo odbrane Hrvatske: Vazdušne snage gase požare od Istre do\nNa lokaciji na ostvu Viru u Zadarskoj županiji u gašenju požara učestvovala su tri kanadera, a u mestu Košljun na ostrvu Pagu u dva navrata su požar gasila po tri kanadera, saopštila je služba za odnose s javnošću Ministarstva odbrane Hrvatske (MOHR), prenosi agencija Hina.\nNovi požar razvio se u Vrani kod Biograda na moru gde je bio angažovan jedan kanader CL-415, a odmah nakon toga dva kanadera poletela su prema Brodarici kod Šibenika kako bi gasili požar na tom mestu.\nPrvi put u ovoj protivpožarnoj sezoni su vazdušne snage angažovane na području Istre i to na lokaciji Vodnjan gde je požar gasio jedan kanader.\nU poslepodnevnim satima veliki požar se razbuktao u Benkovačkom Selu gde je upućeno pet kanadera, a pozivi za angažovanjem vazdušnih snaga dolaze i za najnovije žarište kod Lišana Ostrovičkih.\nNa mestu požara Kozjak-Dugobabe i Cista Provo-Šestanovac vazdušne snage su dva puta pokušavale da se probiju do te lokcije, ali zbog orkanskih udara bure i jakih turbulentnih strujanja nisu mogle da počnu da gase taj požar.\nPo rečima predstavnika vojske vetar duva snagom od 33 čvora te se čeka smirivanje vremena u zaleđu kako bi se i na ta požarišta uputile vazdušne snage. Od početka ovogodišnje protivpožarne sezone, odnosno od 1. juna hrvatske vazdušne snage učestovale su u gašenju 81 požara.\nMinistarstvo odbrane Srbije ocenilo je danas da je bilo bolje da je poverenik za informacije od javnog značaja i zaštitu podataka o ličnosti komunicirao sa tom državnom institucijom direktno, a...


Vodeći svetski premijum brend piva Heineken® najavio je početak takmičenja u točenju piva za barmene širom Srbije, čije će finale biti održano krajem marta u Beogradu.\nPobednik ovog takmičenja imaće jedinstvenu priliku da otputuje u Amsterdam i učestvuje na globalnom finalu u kome će se takmičiti sa najboljim Heineken® „Star Serve“ točiocima piva iz celog sveta.\nU prijatnom ambijentu beogradskog kluba „Ludost“ takmičenje je najavljeno predstavnicima medija, koji su i sami imali priliku da natoče savršenu čašu piva prema „Star Serve“ proceduri. „Kao jedan od vodećih brendova iz premijum kategorije piva, Heineken® je kreirao poseban ritual za točenje piva, kako bi ukus piva u svakoj natočenoj čaši bio na vrhunskom nivou. Star Serve trening fokusiran je na to da svaki polaznik zaista razume ceo proces točenja piva jer svaki od koraka ima svoje logično objašnjenje, a po završetku treninga polaznici dobijaju sertifikat kojim se potvrđuje da su uspešno prošli obuku“, rekla je Dejana Petrović, jedini sertifikovani „Draft master“ u Heineken®-u i dodala: „Ove godine smo odlučili da uključimo još više barmena u „Star Serve“ program i nadamo se da će nas naš pobednik predstaviti na najbolji mogući način na globalnom finalu u Amsterdamu.\nUčešće na ovom takmičenju predstavlja veliki uspeh za nas i verujemo da će se ova tradicija nastaviti i narednih godina.“\nHeineken točioci piva\n„Star Serve“ ritual sastoji se od pet uzbudljivih koraka: ispiranje, točenje, skidanje pene, provera i služenje, koji vode do savršenstva i obezbeđuju da pivo bude posluženo na idealan način. Finale domaćeg takmičenja u točenju piva za barmene biće održano u Mikser House-u, 28. marta, a pobednik će nastupiti na globalnom finalu u Amsterdamu, 19. i 20. aprila 2016. godine.\nbarmene Beogradu Heineken piva Srbije točenju točioca


Budva dobija novi izgled\nSve čestitke za Fondacija Budva i njihov projekat - još jedan mural, ulica Golootočkih žrtava\nNajava učešća Fondacije Budva na treningu o pravima mladih u Bratislavi\nFondacija Budva uzima učešće na treningu i edukacijama koje se održavaju u Bratislavi, sa temom ‚‚Radna prava mladih, pojave koje ih ugrožavaju i mehanizmi zaštite‚‚.\nDječiji koncert u okviru projekta Glas Mladih u Cadmus Cineplexu\nU ponedeljak 11.03.2019. godine sa početkom u 18:00 časova u Cadmus Cineplexu održavaće se dječiji koncert u okviru projekta „Glas mladih“ u Budvi, koji se izvodi pod podkroviteljstvom Opštine Budva, a u organizaciji Fondacije Budva.\nNajava okupljanja i održavanja koncerta u okviru projekta „Glas mladih“ u Budvi\n„Glas Mladih“ je prvi projekat takve vrste u Budvi, koji se izvodi pod podkroviteljstvom Opštine Budva.\nBiblioteka na otvorenom - projekat Fondacije Budva koji su podržali Opština Budva i UNDP\nRiječ je projektu Budva Go Green je projekat koji promoviše savremeni dizajn javnih gradskih površina i ukazuje na potencijal ekološkog razvoja Budve. Projekat se sprovodi uz podršku UNDP-a i Opštine Budva.\nFondacija Budva šalje prvog studenta na edukaciju u Sao Paolo\nPored brojnih aktivnosti koji se realizuju na lokalnom nivou, obavještavamo javnost da je Fondacija Budva intenzivirala saradnju u međunarodnom formatu.\nFondacija Budva i „Ljubica Jovanović-Maša“ sadili pomorandže\n„Fondacija Budva“ je u saradnji sa JPU „Ljubica Jovović-Maša“ i Hipotekranom bankom u petak 18. 05. 2018. godine zasadila sadnice gorke pomorandže u dvorištu vrtića „Ljubica Jovanović-Maša“ u Petrovcu.\nAkcija sađenja pomorandži u Budvi - pridružimo se\n„Fondacija Budva“ će u saradnji sa Hipotekranom bankom, D.O.O. Komunalno Budva i Eko školom „Danilo Kiš“ u subotu 28. 04. 2018. godine sa početkom u 10 časova zasaditi sadnice gorke pomorandže ispred centralnog vrtića „Ljubica Jovanović-Maša“ i kod crkve Svete Trojice u starom gradu Budva.


Dio Agrokomerca pod hipotekom: Adnan Terzić i Amir Avdić uzeli 2 miliona KM kredita u Bobar banci? – Magazin Plus\nHome/Dio Agrokomerca pod hipotekom: Adnan Terzić i Amir Avdić uzeli 2 miliona KM kredita u Bobar banci?\nMidhat Send an email 2016-05-23\nDirektor Airventa Nermin Alešević rekao je za NAP da je prije 11 godina sa Agrokomercom potpisao ugovor o iznajmljivanju više od 2.000 kvadratnih metara poslovnog prostora, ali da se odjednom pojavila Bobar banka koja potražuje te nekretnine. Zbog kredita Terzića i Avdića. Tada je prvi put saznao za malverzacije sa kreditom i hipotekom, piše NAP.\nZDK: Uputstvo o poticanju poljoprivredne proizvodnje za 2016.


Lideri sveta žale za Margaret Tačer : Nadlanu.com\nLideri sveta žale za Margaret Tačer\nObjavljeno 8. apr 2013. / 19:58:46\nPoslednji vođa Sovjetskog Saveza Mihail Gorbačov rekao je da je Tačerova "velika politička ličnost" i "briljantna osoba" koja će ostati zapamćena u istoriji, prenela je agencija Interfaks.\nLeh Valensa, bivši poljski predsednik i legendarni vođa poljskog sindikata "Solidarnost", odao je priznanje bivšoj britanskoj premijerki i rekao da je ona "doprinela padu komunizma u Evropi".\n"Ona je bila velika ličnost koja je mnogo učinila za svet, koja je doprinela padu komunizma u Poljskoj i istočnoj Evropi, zajedno sa (predsednikom SAD) Ronaldom Reganom i papom Jovanom Pavlem Drugim I sindikatom Solidarnost", rekao je Valensa za Frans pres.\nBivši državni sekretar SAD Henri Kisindžer rekao je za Si-En-En (CNN) da je Margaret Tačer bila "lider čvrstih uverenja".\n"Ona je bila lider čvrstih uverenja, velikih liderskih sposobnosti I izvanredna osoba ... bila je žena koja je znala da lider treba da ima čvrsta uverenja jer javnost nije imala načina da se orijentiše ukoliko ih vođe ne upute na put koji treba da slede. Ona nije mislila da je njen posao da traži kompromis", rekao je Kisindžer.\nTačer je bila "istinski šampion slobode", izjavila je bivša prva dama SAD-a Nensi Regan i dodaje da su njen pokojni muž, bivši američki predsednik Ronald i bivša britanska premijerka bili "politički srodne duše".\n"Poznato je da je moj muž i lejdi Tačer imali veoma poseban odnos kao lideri svojih respektabilnih država tokom jednog od najtežih i ključni perioda moderne istorije. Roni i Margaret bili su politički srodne duše, posvećeni slobodi i rešeni da stave tačku na komunizam", rekla je Regan i dodala da je svet izgubio pravu šampionku slobode i demokratije.\nPredsednik SAD Barak Obama odao je danas poštu Margaret Tačer i rekao da je bivša britanska premijerka bila "pravi prijatelj" Sjedinjenih Država.\n"Sa smrću baronese Margaret Tačer svet gubi jednog od velikih zagovornika slobode, a Sjedinjene Države gube velikog prijatelja", rekao je Obama u saopštenju.\nOn je odao priznanje bivšoj britanskoj premijerki za njeno zalaganje za američko-britansko savezništvo.\n"Ovde u Americi mnogi od nas nikad neće zaboraviti kako je stajala rame uz rame sa predsednikom (Ronaldom) Reganom, i podsećala svet da nas ne nose samo struje istorije - da možemo da ih oblikuemo sa ubeđenjem, nepokolebljivom hrabrošću i gvozdenom voljom", naveo je Obama u saopštenju.\nNemačka kancelarka Angela Merkel je u saopštenju povodom smrti Margaret Tačer opisala bivšu britansku premijerku kao "izuzetnog lidera svog vremena".\n"Sa tugom sam čula za smrt Margaret Tačer. Kao dugogodišnja premijerka ona je obeležila savremenu Veliku Britaniju kao malo njih pre i posle nje. Bila je izuzetan lider svog vremena", navela je Merkel.\nRekla je da je Tačer vrlo rano prepoznala snagu pokreta za slobodu u istočnoj Evropi i podržala ih i da nikad neće zaboraviti njen doprinos u prevazilaženju podele Evrope i u okončanju Hladnog rata.\nFrancuski predsednik Fransoa Oland rekao je da ja odnos Margaret Tačer prema Francuskoj uvek bio "iskren i veran". On je naveo da je Tačer tokom svog javnog života, u skladu sa svojim konzervativnim ubeđenjima, uvek branila interese Velike Britanije.\nPredsednik Evropske komisije Žoze Manuel Barozo izjavio je danas da je Margaret Tačer bila velika državnica i da će biti zapamćena po njenom "doprinosu" kao i po njenoj "uzdržanosti" prema evropskom projektu.\nBarozo je podsetio da je Tačerova doprinela formiranju zajedničkog tržista i da je odigrala vodeću ulogu u dovođenju zemalja centralne i istočne Evrope koje su bile iza "gvozdene zavese" u evropsku porodicu, kao i da je Britanija pod njenim vođstvom podržavala širenje Evropske unije.\n"Biće zapamćena po njenom doprinosu kao i po njenim rezervama za naš zajednički projekat", naveo je Barozo u saopštenju i dodao da je njeno nasleđe učinilo mnogo da formira Ujedinjeno Kraljevstvo kako ga poznajemo danas, "uključujući njegovu ulogu u Evropskoj uniji, koja traje do današnjih dana".\nVođa Evropskog parlamenta nemački socijalista Martin Šulc takodje je odao priznanje Tačerovoj kao osobi od istorijskog značaja. "Bez obzira slagali se s njenom politikom ili ne, Margaret Tačer je pokazala da politika još ima kapacitet da bude snaga za promene", dodao je Šulc. Francuski predsednik Fransoa Oland rekao je za bivšu britansku premijerku da je "velika figura koja je ostavila dubok trag u istoriji svoje zemlje".\nGeneralni sekretar NATO Anders Fog Rasmusen dodao je svoj glas medjunarodnim rečima priznanja najvećem borcu protiv Hladnog rata Margaret Tačer, koja je umrla u Londonu.\n"Gvozdena ledi Tačer već slavljena od savremenika zbog pada Gvozdene zavese, uključujući i od bivšeg sovjetskog lidera Mihaila Gorbačova i nekadašnjeg revolucionara i bišeg predsednika Poljske Leh Valensa kao izuzetnog političara koji je bio nepokolebljivi borac za slobodu", naveo je Rasmusen u pisanom saopštenju.\nIzraelski premijer Benjamin Netanjahu izrazio je žaljenje zbog smrti Margaret Tačer i rekao da je ona bila "veliki lider, žena sa principima, odlučnošću i jakim uverenjima - velika žena". On je naveo u saopštenju da je Tačerova bila čvrst prijatelj Izraela i jevrejskog naroda i da je inspirisala generacije političkih lidera.\nI bivši američki predsednik Bil Klinton izrazio je žaljenje i odao je počast preminuloj bivšoj britanskoj premijerki Tačer i nazvao je "ikonom" i nesvakidašnjim liderom.\n"Velika Britanija je izgubila svoju prvu ženu premijera, državnicu koja je ikona i neustrašivi vodja. SAD su izgubile jednog od svojih najdražih prijatelja i jednog od najvažnijih saveznika", rekao je bivši američki predsednik.\nbarak obamafransoa olandleh valensamargaret ta?ersau?eš?esmrtvelika britanija


By Podrinske on\t 12 јула, 2019 Šabac moj grad\nU organizaciji Veskovini grupe\nInkluzivni sport baskin, čiji je pokrovitelj i promoter Veskovini grupa- Sbe Srbija d.o.o. prezentovan je u četvrtak u šabačkom Centru za stručno usavršavanje, u prisustvu predstavnika Grada i kompanije, Udruženja paraplegičara Mačvanskog okruga i drugih organizacija osoba sa invaliditetom na teritoriji Šapca. Izraz baskin inspirisan je rečima „basket“ i „inkluzija“ i predstavlja inovativnu sportsku disciplinu, osmišljenu s namerom da vrednuje učešće svih bez ikakve diskriminacije. Otvoren je za sve, bez obzira na pol, godine starosti, osobe sa i bez invaliditeta, sa visokim ili smanjenim tehničkim košarkaškim veštinama.\nGrad pruža podršku\nO inovativnom sportu govorio je profesor Alberto Andriolo, predstavnik baskina za regiju Friuli Venecija Đulija, a prisutnima se obratio predsednik Skupštine grada Šapca Nemanja Pajić.\n-Grad Šabac je zainteresovan da ovaj sport zaživi u našoj lokalnoj samoupravi. Imamo razvijenu socijalnu zaštitu, kao i veliki broj udruženja i sportski savez za osobe sa invaliditetom. Mislim da je Šabac pravo mesto za početak razvoja ovog sporta. Uveren sam da ćemo pronaći način da pružimo svu potrebnu logistiku i u saradnji sa Sportskim savezom i organizacijama i udruženjima osoba sa invaliditetom stvoriti uslove za realizaciju ovog projekta- rekao je Pajić.\nBaskin je zaživeo u Italiji, igra se u velikom broju pokrajina, a u školama ga trenira preko 15 hiljada đaka. Polazi od pretpostavke da invaliditet ne treba da nas sputava, već da nas podstakne da iskoristimo svoje potencijale da se borimo. S obzirom na prirodu sporta, teren je izmenjen, prilagođen je svim osobama koje u njemu učestvuju. Stavljeni su bočni koševi na dve visine, u zavisnosti od pozicije igrača, a pravila su takođe prilagođena kako bi učesnici dali svoj maksimum u igri. Možemo da srušimo barjere između ljudi i umesto njih izgradimo mostove, najvažnija je saradnja među ljudima koji su ekstremno drugačiji a u stvari isti, poručio je rukovodilac projekta Alberto Andriolo.\n-U oblasti iz koje ja dolazim imamo četiri tima i imamo već svoj šampionat. To je oblast na severu Italije koja gravitira ka prostorima Balkana, poznata mi je popularnost košarke i uspeh na ovim prostorima i moja je želja da ovim sportom povežemo ljude sa i bez invaliditeta, muškarce, žene i narode, jer ovo je sport za sve- istakao je Andriolo.\nZnačajno i za uključivanje osoba sa intelektualnim poteškoćama\nPredsednik Veskovini grupe Federiko Veskovini objasnio je da je sve počelo u oblasti Friuli Venecija Đulija u kojoj ima firmu.\n-Kako se i ja osećam u neku ruku kao Srbin, budući da ovde u Šapcu imam fabriku, odlučili smo se da to pokušamo da prenesemo i ovde. Sudeći po broju zainteresovanih u ovom trenutku, siguran sam da ćemo u tome uspeti. Baskin se danas igra u Italiji, Nemačkoj, Španiji, nedostajala je samo Srbija, mada ću se zbog toga možda pokajati, jer će i u ovome Srbija uvek pobeđivati- iskren je Veskovini.\nSekretar Udruženja paraplegičara Mačvanskog okruga Slaviša Savić smatra da je to jedan od inkluzivnih sportova u koji mogu da se uključe različite grupe osoba sa invaliditetom.\n-Značajno je što osobe sa intelektualnim poteškoćama takođe mogu da se uključe, što do sada nije bio slučaj u standardnim sportovima. Veliku zahvalnost dugujemo Veksovini grupi i Skupštini grada Šapca koja je pokrenula ovu inicijativu u Šapcu. Očekujem da će uz napore Gradske uprave i kompanije, kao i samih organizacija i klubova osoba sa invaliditetom, to zaživeti i u Šapcu- rekao je Savić i podsetio da u Šapcu osobe sa invaliditetom trenutno angažovane u sportskim aktivnostima u okviru Stonoteniskog i kluba strelaca, Društva za sport i rekreaciju invalida „Karađorđe“, kao i kuglanja u klubu „Čivija“.\nPrezentaciji su prisustvovali članovi i predstavnici šabačkih udruženja i organizacija osoba sa invaliditetom, OŠ „Sveti Sava“, Sportskog saveza, Centra za socijalni rad i Karitasa.\nPrevious Article„Toplana“ sa zaduženjem od 2,5 miliona evra kod EBRD-a radi termoizolaciju zgrada u Šapcu\nNext Article ŠKOLSKOM ODBORU ŠABAČKE GIMNAZIJE\nSilvija 12 јула, 2019 23:04\nAli, sve zavisi od prave organizacije i istinske posvećenosti ovom cilju.


Ivan Karl, sekretar za kulturu Beograda: Belef će postati jedan od najvećih festivala ne samo u Beogradu nego i šire | Art&Business\nVijestiIvan Karl, sekretar za kulturu Beograda: Belef će postati jedan od najvećih...\nGoran Vesić, zamenik gradonačelnika Beograda: Veliki broj naših sugrađanki i sugrađana neće putovati, zbog pandemije, i imamo potrebu da im tokom leta ponudimo raznovrsne kulturne sadržaje\nBeogradski letnji festival (BELEF) je međunarodni festival koji u julu i avgustu objedinjuje pozorište i ples, vizuelne umetnosti i muziku. Predstavlja inovativne umetničke programe na beogradskim trgovima i ulicama, pozorišnim i drugim dvoranama u gradu.\nFestival se održava u produkciji i oganizaciji BELEF centra.\nPod sloganom Novi početak, BELEF ima dva dela, od kojih je prvi – nazvan Beogradska letnja scena, održan od 27. juna do 10. jula ponudivši pretežno pozorišni program, dok je drugi – Beogradske letnje noći, najavljen od 17. jula do kraja avgusta, a ponudiće veliki broj koncerata i drugih muzičkih događaja.\nČlanica Odbora Belefa Milena Trobozić Garfild, pozorišna, filmska i TV producentkinja, ističe da novi koncept ovog festivala ima tri glavna cilja: da proširi kulturnu ponudu Beograda kao evropske metropole, da se izađe iz zatvorenih prostora i kreira ambijentalni događaj koristeći simbole Beograda – tvrđavu, reke i Ušće, kao i da se produži pozorišna sezona posle manjeg obima rada teatara i smanjenog broja publike tokom pandemije korona virusa.\n„Festival znači praznik. Mi smo želeli, da upotrebim reči Hemingveja o Parizu, da od Beograda tokom Belefa napravimo pokretni praznik, jedan festival koji šeta gradom“, rekla je Milena Trobozić Garfild na konferenciji za novinare 4. juna u Skupštini Beograda.\nZamenik gradonačelnika Beograda Goran Vesić izjavio je da je, pored slogana Novi početak, slogan ovogodišnjeg Belefa i Beograd živi.\nPrema njegovim rečima, ovo zaista jeste novi početak festivala, koji je osnovan u teško vreme sankcija 1992. godine i tokom vremena menjao koncepciju.\n„Posle korone i svega što se događalo smatramo da nam treba drugačija koncepcija i da treba više novca i više energije da uložimo u organizaciju Belefa. Na prvom mestu, veliki broj naših sugrađanki i sugrađana neće putovati, zbog pandemije, i imamo potrebu da im tokom leta ponudimo raznovrsne kulturne sadržaje“, rekao je Vesić. „Želimo da posle zatvaranja koje je trajalo, s prekidima, skoro 16 meseci, Beograd ponovo počne da živi, da na svakom koraku imamo različite kulturne sadržaje. Naša publika je željna kulture“, dodao je Vesić. Kako je istakao, Beograd je to zaslužio, prešao je 50 posto vakcinisanih kao prvi u Srbiji.\nSekretar za kulturu Beograda Ivan Karl istakao je sinergiju organizatora i učesnika Belefa i ustanova kulture.\n„Ovo je kolektivni napor da jednu manifestaciju koja traje gotovo 30 godina preporodimo, da joj damo novi život. Belef će postati jedan od najvećih festivala ne samo u Beogradu nego i šire, jer traje dva meseca i račva se u dva toka – Beogradska letnja scena, koja je inicirana prošle godine i Beogradske letnje noći, kao logični nastavak“, rekao je Karl.\nKako je dodao, „Grad je uspeo da sve svoje manifestacije kulture održi, u onoj meri u kojoj je korona dozvoljavala“.\n„Uspeli smo da ih sačuvamo i održimo kontinuitet, da u nekim segmentima budemo čak jedini u svetu sa festivalima na konvencionalan način, s publikom i gostima, da time pošaljemo poruku da je to pokazna vežba kako može da se radi u uslovima koji su u nekim segmentima veći od života. Ostaće zabeleženo da je Grad Beograd u ovo teško vreme napravio neke velike stvari na polju kulture. I novim Belefom Grad Beograd šalje poruku da je zajednički rad jako važan i da dovodi do toga da kultura pobeđuje“, naglasio je Karl.\nOsnivač i pokrovitelj Beogradskog letnjeg festivala je Skupština grada Beograda.\nOdbor 29. Beogladskog festivala BELEF 2021 čine:\nAndrea Radulović, zamenica predsednika Skupštine grada Beograda, predsednica odbora\nIvan Karl, sekretra za kulturu grada Beograda\nGordana Goincić, podsekretar za kulturu grada Beograda\nMilena Trobozić Garfild, pozorišni, filmski i TV producent\nJordan Cvetanović, dramski autor i dramaturg\nFestival su podržali: Erste Bank, Air Serbia, Lasta i Beo Kom Servis\nViše o Belefu na www.belef.org


Život nakon referenduma u Velikoj Britaniji\nPredviđeni govornici su:\nGospodin Petros Fasulas, Generalni sekretar, Međunarodni evropski pokret; “London: pogled iz Brisela”\nProf. dr Slobodan Marković, Fakultet političkih nauka, Univerzitet u Beogradu; “Kuda ide Velika Britanija?”\nGospođa Ivana Miloradović, Spoljnopolitički urednik, Radio televizija Srbije; “Referendum u Velikoj Britaniji i proširenje EU”\nModerator: gospođa Antonela Riha\nDebata će biti održana u prostorijama EU Info centra (Kralja Milana 7, Beograd) sa početkom u 16h.\nReferendum, na kome će se odlučiti o sudbini Velike Britanije unutar EU, biće održan u četvrtak, 23. juna. Izjašnjavanje britanskih građana je samo jedan od izazova sa kojima se EU trenutno suočava. Moguće je da britanski referendum značajno utiče na dalji tok evropskih integracija, proširenje EU ali i na budućnost Evropske unije. Nije samo britanska javnost podeljena u vezi sa referendumom, već i kreatori politika i donosioci odluka na nivou EU i unutar država članica. Postoje dva pristupa referendumu. Pristalice prvog pristupa smatraju da referendum označava početak kraja Evropske unije dok pristalice drugog tvrde da referendum nije ništa više od uobičajenog procesa donošenja odluka u jednoj od država članica. Po njima, EU će nastaviti svojim putem sa ili bez Velike Britnije.\nKao i obično, istina je negde između. Bez obzira na razna predviđanja i scenarije u vezi sa referendumom, o temi „Život nakon referenduma u Velikoj Britaniji“ ćemo diskutovati 27. juna.\nDebati će prisustvovati predstavnici diplomatskog kora, državnih institucija, političkih partija, organizacija civilnog društva, akademske i zainteresovane javnosti kao i medija.\nJavnu debatu organizuju Evropski pokret u Srbiji i EU Info centar.\nKontakt za potvrde o učešću i dodatne informacije: Aleksandar Bogdanović, aleksandar.bogdanovic@emins.org, 011 3640 174.\nKontakt za medije: Ljubica Marković, ljubica.markovic@euinfo.rs, +381 63 450 226


Javni dug Srbije na kraju 2011. prešao granicu 46,4 odsto BDP-a | SEEbiz.eu\nObjavljeno: 21.02.2012 / 18:00\nBEOGRAD - Fiskalni savet Srbije upozorio je danas da je javni dug na kraju 2011. godine dostigao 46,4 odsto bruto domaćeg proizvoda (BDP) i da je deficit budžeta države za pet milijardi dinara bio veći od planiranog.\n"Za javne finansije u Srbiji najopasnije je kršenje pravila o visini javnog duga, jer ne samo da je prekoračena zakonska granica od 45 odsto BDP-a, već će javni dug nastaviti da raste i u srednjem roku ukoliko se u 2012. godini ne donesu mere fiskalne konsolidacije", navedeno je u izveštaju Fiskalnog saveta.\nZbog toga je ukupna visina javnog duga na kraju 2011. godine iznosila 46,4 odsto BDP-a, a stvarni iznos javnog duga je, kako je ocenio Fiskalni savet, verovatno još veći jer postoje nagomilane docnje pojedinih budžetskih korisnika koje prevazilaze mogućnost njihovog servisiranja iz tekućeg poslovanja.\n"Budući da će i za vraćanje tih docnji biti potrebno zaduživanje, stvarni javni dug je već na kraju 2011. godine verovatno premašio 47 odsto BDP-a", istaknuto je u izveštaju Fiskalnog saveta.\nAnaliza Fiskalnog saveta pokazuje da će javni dug na kraju 2012. godine najverovatnije iznositi oko 51 odsto BDP-a, ali postoje rizici da on bude i veći i da dostigne 55 odsto BDP-a.\n"Dva osnovna rizika odnose se na visinu fiskalnog deficita i vrednost izdatih garancija države u 2012. godini. Uz ove rizike treba imati u vidu da javni dug zavisi i od kretanja kursa dinara, jer je najveći deo duga denominiran u evrima, pa bi moguća depresijacija dinara u odnosu na evro doprinela povećanju učešća javnog duga u BDP-u", naveo je Fiskalni savet.\nPrema proceni tog nezavisnog tela, javni dug će nastaviti da raste tako da će, i uz smanjenje fiskalnog deficita, u srednjem roku on dostići oko 55 odsto BDP-a, što bi sa pristizanjem obaveza po osnovu restitucije značilo da bi u 2015. verovatno javni dug premašio čak i mastrihtski kriterijum od 60 odsto BDP-a.\n"Vraćanje javnog duga u okvire zakonske granice najverovatnije neće biti moguće pre 2016. godine", ocenio je Fiskalni savet i predložio da u kratkom roku budu donete neophodno doneti mere kojima će se značajno usporiti rast državnog duga, a potom i zaustaviti trend njegovog rasta.\n"Još veću opasnost od kršenja zakonskih ograničenja predstavlja zabrinjavajući trend brzog rasta javnog duga u prethodnim godinama- u prethodne tri godine javni dug je povećan za 5,7 milijardi evra, a njegovo učešća u BDP je povećano sa 29 na 46 odsto", istaknuto je u izveštaju Fiskalnog saveta.\nUkazano je da, ukoliko se trend rasta javnog duga u kratkom roku ne preokrene, postoji opasnost da investitori vrlo brzo izgube poverenje u održivost javnih finansija u Srbiji.\nAnaliza Fiskalnog saveta je pokazala da je deficit državnog budžeta u 2011. godini iznosio 4,7 umesto 4,5 odsto BDP-a, usled, manjeg priliva prihoda od planiranog, a ne usled povećanja ukupnih javnih rashoda.\n"Fiskalni deficit u 2011. godini bi bio nešto veći da fondovi obaveznog socijalnog osiguranja nisu ostvarili suficit u iznosu od 3,5 milijardi dinara zbog značajnih uplata doprinosa u poslednja 2-3 dana 2011. godine, koje fondovi nisu stigli da potroše", naveo je Fiskalni savet.\nFiskalni savet je ukazao da su lokalne samouprave napravile veći deficit od planiranog (16 milijardi dinara umesto 12 milijardi), iako su krajem godine lokalnoj samoupravi povećani prihodi za osam milijardi dinara po osnovu stupanja na snagu promenjenog Zakona o finansiranju lokalne samouprave.\nPrema oceni Fiskalnog saveta, biće vrlo teško ostvariti planirani fiskalni deficit u 2012. godini od 152 milijarde dinara, odnosno 4,25 odsto BDP-a, zbog čega je gotovo izvesno da će tokom godine biti neophodno dodatno budžetsko prilagođavanje koje je procenjeno na oko jedan odsto BDP-a.\nTagovi: budžet Srbije, javni dug Srbije, Fiskani savet Srbije,


Najstariji primer figurativnog slikarstva (1. deo) - Život - Dnevni list Danas\nPočetna » Život » Najstariji primer figurativnog slikarstva (1. deo)\nNa zidu pećine sakrivene duboko u džunglama indonežanskog Bornea nalazi se crtež životinje debelog tela i tankih nogu – neka vrste divlje stoke – nacrtan crvenkastim okerom.\n0Piše: Đorđe Petrović 10. januara 2019. 07.30 Izmenjeno: 07.31\nIz današnjeg ugla posmatrano, ovaj crtež izgleda kao dečja škrabotina, međutim, kada se navede da je nacrtan pre barem 40.000 godina – postaje jasno kolika je njegova vrednost.\n„Ovo je najstariji figurativni pećinski crtež na svetu“, kaže Maksim Ober, arheolog sa Univerziteta Grifit u Australiji i koautor ove studije, objavljene u časopisu Nature.\n„Neverovatno je videti tako nešto. Kao da ste otvorili mali prozor u prošlost.“\nCrtanje životinja, iako dostignuće samo po sebi, možda je bilo samo prelaz ka ilustrovanju drugih aspekata ljudskog iskustva, uključujući lov i ples.\n„U početku, ljudi su stvarali figurativne crteže velikih životinja, a kasnije su počeli da predstavljaju ljudski svet“, navodi Ober.\nNa zidovima ove krečnjačke pećine, pored pomenutog, nalaze se još brojni drugi primitivni crteži životinja, ljudi, otisaka šake i za njih su istraživači znali još sredinom devedesetih godina prošlog veka. Sve dosad, problem je bio kako odrediti kada su nastali ovi crteži, naročito jer se stiče utisak da su nastajali u fazama.\nTokom nekoliko desetina hiljada godina, koje su prošle otkad su ovi crteži naškrabani na zidove pećine, preko njih se formirao sloj krečnjaka. Naučnici su otkrili da se najpreciznije procene o starosti crteža mogu dobiti struganjem uzorka sa ovog krečnjačkog sloja i njegovom analizom pomoću radioaktivnog datiranja. Rezultati ukazuju da je spomenuti crtež star najmanje 40.000 godina. Podsetimo, najstarijom predstavom životinje na svetu prethodno je smatran crtež babiruse – životinje koja pripada porodici svinja – sa indonežanskog ostrva Sulavesi, koji je nastao pre 35.400 godina.


Zabrana kretanja u BiH – dva Entiteta, zajednička briga - Gecić Law\nZa gotovo sve zemlje koje se bore protiv virusa COVID-19, ograničavanje određenih građanskih prava i sloboda nužno je, pre svega, kako bi se rasteretio zdravstveni sistem, opterećen rastućim brojem obolelih. Stoga, zemlje po pravilu ograničavaju slobodu kretanja građanima, tako što određenim kategorijama lica naređuju potpunu izolaciju, dok istovremeno uvode opštu zabranu kretanja na javnim mestima tokom policijskog časa. U tom smislu, ni Bosna i Hercegovina („BiH“) nije izuzetak.\nSavjet ministara BiH prepoznao je opasnost koju po javno zdravlje i bezbednost BiH predstavlja virus COVID-19 i doneo je odluku o proglašenju stanja prirodne ili druge nesreće na teritoriji BiH. Ipak, konkretne mere radi suzbijanja epidemije COVID-19 u BiH donete su na nivou njenih Entiteta – Republike Srpske („RS“) i Federacije Bosne i Hercegovine („FBiH“).\nOgraničenja na snazi u RS\nVlada RS donela je 16. marta 2020. godine Odluku o proglašenju vanredne situacije zbog virusa COVID-19 („Odluka Vlade RS“). Odlukom RS nisu propisane konkretne mere koje je potrebno preduzeti da bi se sprečilo naglo širenje zaraze na teritoriji Republike Srpske, ali se upućuje na zakonske nadležnosti Republičkog štaba za vanredne situacije („Štab RS“) čiji je zadatak da donese odluku o potrebnim daljim koracima.\nŠtab RS brzo je reagovao, i već 21. marta 2020. godine doneo Zaključak o ograničenju i zabrani kretanja lica na teritoriji RS („Zaključak“), kojim je licima starijim od 65 godina potpuno zabranjeno svako kretanje van njihovih domova. Takođe, Zaključkom je uveden i policijski čas za sve građane, bez obzira na starost, te je zabranjeno svako kretanje na javnim površinama u periodu od 20 časova uveče do 5 časova ujutro.\nZaključkom su predviđeni i izuzeci od zabrane kretanja tokom policijskog časa za određene kategorije lica. Tako, dok su na zadatku, zdravstveni radnici, pripadnici Ministarstva unutrašnjih poslova („MUP“) i drugih agencija za sprovođenje zakona mogu se slobodno kretati na javnim površinama bez obzira na policijski čas. Takođe, od zabrane su izuzeta i lica kojima MUP izda posebnu dozvolu za kretanje, kao i lica kojima poslodavac izda potvrdu o potrebi kretanja zbog nesmetanog obavljanja posla. Naravno, ograničenje slobode kretanja tokom policijskog časa ne važi ni za lica kojima je potrebna hitna medicinska pomoć.\nMeđutim, imajući u vidu konstantno pogoršanje zdravstvene situacije, RS je preduzela dodatne korake kako bi zaštitila svoje građane od virusa COVID-19.\nNaime, 28. marta 2020. godine Narodna skupština RS donela je Odluku o proglašenju vanrednog stanja za teritoriju RS („Odluka Narodne skupštine RS“). Iako njome nisu propisane nikakve nove mere, Odluka Narodne skupštine RS efektivno suspenduje rad parlamenta, čime se Predsedniku RS daju šira ovlašćenja da donosi uredbe sa snagom zakona.\nOdluka Narodne Skupštine RS stupila je snagu 3. aprila 2020. godine.\nOgraničenja na snazi u FBiH\nVlada FBiH donela je 16. marta 2020. godine Odluku o proglašenju stanja nesreće usled pojave virusa COVID-19 („Odluka FBiH“). Odlukom FBiH naređeno je Federalnom štabu civilne zaštite („Štab FBiH“) da preuzme sve aktivnosti na donošenju potrebnih mera i koordinaciji njihovog sprovođenja na teritoriji FBiH.\nPrvu Naredbu kojom se ograničava sloboda kretanja građana, Štab FBiH doneo je 20. marta 2020. godine. U skladu s njom, svim licima mlađim od 18 i starijim od 65 godina potpuno je zabranjeno kretanje na javnim površinama, bez izuzetaka. Propisano je da će ova ograničenja biti na snazi do 31. marta 2020. godine, ali je izvesno da će zabrana biti produžena.\nOsim zabrane kretanja maloletnim i licima starijim od 65 godina, Naredbom Štaba FBiH od 21. marta 2020. godine uvedena je potpuna zabrana kretanja za sve građane u periodu od 18 časova uveče do 5 časova ujutro. Od ove zabrane izuzeti su samo zaposleni koji su uključeni u sprovođenje mera i aktivnosti na rešavanju trenutnog stanja nesreće izazvanog pandemijom (poput medicinskog osoblja, pripadnika policije i drugih bezbednosnih agencija) i zaposleni koji rade u smenama.


Željka Milošević, predsednica FOŽ SPS u Zrenjaninu, najavila je aktivnu podršku kampanji „16 dana“! | ZR KLIK\nŽeljka Milošević, predsednica FOŽ SPS u Zrenjaninu, najavila je aktivnu podršku kampanji „16 dana“!\nPolitika- Kampanja “ 16 dana“, obuhvata četiri važna međunarodna datuma i to: 25. novembar – Međunarodni dan borbe protiv nasilja nad ženama, 1. decembar – Svetski dan borbe protiv AIDS-a, 3. decembar – Međunarodni dan osoba sa invaliditetima, 6. decembar – Godišnjica Montrealskog masakra i 10. decembar – Međunarodni dan ljudskih prava i isti povezuju žene, nasilje i ljudska prava.\nFOŽ SPS Zrenjanin, svojim zalaganjem daje podršku aktivnostima u okviru kampanje “16 dana aktivizma protiv nasilja nad ženama”. Simboličnim povezivanjem ovih datuma želi se istaći da je nasilje nad ženama jedan od vidova kršenja ljudskih prava. Žene stradaju u svojoj kući, u svom dvorištu, na svojim radnim mestima. Stradaju od onih kojima pružaju ljubav, poštovanje i poverenje, a to su njihovi partneri, očevi, bivši muževi, odnosno oni sa kojima dele ili su delile život. Život bez nasilja je naše osnovno ljudsko pravo i borba protiv nasilja nad ženama je moralna obaveza svih nas. Akcije koje sporovodi Forum žena SPS-a imaju za cilj da se pomogne ženama koje su ugrožene, istakla je Željka Milošević, predsednica FOŽ SPS u Zrenjaninu. Ekonomsko osnaživanje žena je takođe neophodno u okviru ove kampanje naglasiti, jer ekonomski nezavisna žena može da se izbori lakše sa ovim problemom koji se sve više javlja u našem društvu. Humanitarnim akcijama, kao što su prikupljanje osnovnih životnih namirnica, garderobe, edukacijama i pravnim savetima učestvujemo aktivno u ovoj kampanji.\nNasilje nad ženama je veliki problem u Srbiji i nije dovoljno da se ovim problemom bavimo samo ovih 16 dana, već „365 dana u godini „.\n-Potrebna nam je stalna i aktivna edukacija čitavog društva da je bilo kakvo nasilje nad ženama nedopustivo. Ovim akcijama želimo da ohrabrimo žene da prijave nasilje . Svi zajedno moramo ohrabriti žene da ne trpe i ne prikrivaju nasilje kome su izložene. Osnovni zadatak celokupnog društva trebao bi biti edukacija svih, još u sveri osnovnog obrazovanja, a kasnije samo razvijati i nadgrađivati svest o značaju i ulozi žena u društvu.Moramo izgraditi institucije o zaštiti žena, a eventualne počinioce nasilja kazniti, dodala je na kraju Željka Milošević.


Vesti online / Vesti / Svet / Uhvaćen špijun Kremlja\nPenzionisani pukovnik austrijske vojske tokom svog aktivnog službovanja špijunirao je 30 godina za Rusiju, otkrile su austrijske vlasti zahvaljujući informacijama dobijenih od jedne strane obaveštajne službe.\nAustrijski kancelar Sebastijan Kurc i ministar odbrane Mario Kunasek potvrdili su da je Državno tužilaštvo pokrenulo istragu, nakon što je dobijena informacija od jedne strane obaveštajne službe. Kurc je osudio delovanje Rusije i istakao da ruski predsednik Vladimir Putin treba lično da razjasni ovu stvar.\n- Tako nešto se ne radi i to važi za sve nacije - naglasio je on.\nKurc je najavio da će ambsador Rusije biti pozvan na razgovor u Ministarstvo inostranih poslova, te opovrgovao tvrdnje da saradnja austrijskih sa međunarodnim obaveštajnim službama ne funkcioniše.\n- Na osnovu otkrivanja ove afere može se videti da smo odlično umreženi - naglasio je on.\nAustrijske vlasti nisu objavile ime špijuna, ali su navele da je on u međuvremenu penzionisan.\n- Ovaj slučaj pokazuje da su i nakon Hladnog rata neutralne države bile meta špijunaže. To pokazuje I koliko je važna dobro funkcionišuća bezbednosna mreža. Za nas je ovo povod da tu mrežu učinimo još tešnjom - rekao je ministar odbrane Kunasek.\nPrvi kontakt sa austrijskom pukovnikom i ruskih službi špijun je ostvario 1988. godine tokom posete Teheranu, gde je vrbovan i nakon čega je tri decenije slao informacije Rusima, za šta je inkasirao 300.000 evra, tvrdi bečki dnevnik "Kronen cajtung".\nMoskvu su pre svega interesovale informacije o borbenim avionima "jurofajter".\nKada su Rusi dobili informaciju o mogućegm otkriću svog špijuna dobio je nalog da sav materijal uništi, ali su to austrijske vlasti sprečile.\nVeza sa Jurijem\nPukovnik je delovao veoma profesionalno, imao je neupadljivu funkciju u rukovodstvu vojske. Svake dve nedelje je održavao kontakt sa svojom ruskom vezom pod kodnim imenom "Jurij". Naloge za svoj "dodatni posao" on je dobijao preko jednog prjemnika, a svoje poruke slao je tajnim pismom ili ih je direktko, preko satelitske komunikacije prosleđivao Rusima. Oficir je prikupio više poverljivih podataka o vojnom vazduhoplovstvu Austrije, sistemima artiljerije, kao i o brifinfzima u štabu. Sastavljao je i detaljne profile ličnosti mnogih visokih oficira u austrijskoj vojsci.\nSVET Prevremeni parlamentarni izbori u septembru?\nSVET "Želimo dalji dijalog s Rusijom, špijunažu ne prihvatamo"\nPonedeljak 12.11.2018. 10:00\nPred rat 1991 godine, u Austriji bio je kamp u kojem je u jednom turnusu (kao pilica) bilo oko 42000 hrvata koji su obucavani i pripremani za rat u Hrvatskoj,kadaje JNA trebala zauzeti TV Zagreb od toga se odustalo jer je Austrija dala terensko vozilo za emitovanjetog programa, u Sloveniji na granici sa Hrvatskom sretosmo austrijske specijalce, u pravu je gospodin taj vec gore posto mi mozda blokiraju njegovo prezime, takve stvari se stvarno nerade, ali se izgleda brzo zaborave, a da ne spomenemo cinjenicu istorijsku da je Austrougarska imala 200000 vojnika od toga 120000 srba, pa smo mozda i braca da ga neblatim vise. Ipak je moj deda bio general Franje Josipa.